title: Deinocheirus

text: Deinocheirus oli Mongoliassa myöhäisliitukaudella elänyt strutsisauri. Se on tunnettiin pitkään yhdestä ainoasta fossiililöydöstä. Fossiiliin kuului vuonna 1965 löydetyt 2,4 metriä pitkät käsivarret, kylkiluita sekä osa selkärankaa. Vuonna 1970 löydöt kuvattiin ja se nimettiin "Deinocheirus mirificukseksi". Niiden perusteella "Deinocheiruksen" arveltiin olleen pelottava petodinosaurus, muuta ei osattu sanoa.


title: Deinocheirus

text: Melkein 50 vuotta myöhemmin, vuonna 2014, kuvattiin kaksi lähes täydellistä "Deinocheiruksen" fossiilia. Mongolialaiset paleontologit olivat löytäneet ne muutaman vuoden aikaisemmin, mutta mustan pörssin fossiilikauppiaat olivat varastaneet kallot ja jalaat. Tutkijat onnistuivat kuitenkin jäljittämään fossiilit Euroopasta ja palauttamaan ne kotimaahansa.


title: Deinocheirus

text: Paljastui ettei "Deinocheirus" ollutkaan saalistaja. Se oli hampaaton 11 metriä pitkä strutsisauri, ja sillä oli kyttyrä selässä. Toisen luurangon vatsasta löytyi kalansuomuja. Niiden perusteella tutkijat ovat päätelleet sen eläneen rantavesissä, syöden sekä maalla että vedessä, lihaa ja kasveja. Terävillä kynsillään se saattoi repiä kasveja ravinnoksi, mutta myös puolustautua petoja vastaan.


title: Wang Nan (pöytätennispelaaja)

text: Wang Nan (s. 23. lokakuuta 1978 Fushun) on kiinalainen pöytätennispelaaja, joka vuonna 2008 päättyneellä urallaan voitti olympialaisissa neljä kultaa ja yhden hopean, mihin ei kukaan muu naispelaaja ole pystynyt (kaksi muuta naispelaajaa on voittanut neljä kultaa). Ilman mitalia hän jäi olympialaisissa vain vuoden 2004 kaksinpelissä hävittyään puolivälierissä Singaporen Li Jia Weille. MM-kilpailuissa hän on voittanut 15 kultamitalia, joista kolme naisten kaksinpelissä, viisi naisten nelinpelissä, yhden sekanelinpelissä sekä kuusi joukkuekilpailussa.


title: Wang Nan (pöytätennispelaaja)

text: Vuonna 2003 Wang valittiin pöytätenniksen Hall of Fameen.


title: Kymen Seudun Osuuskauppa

text: Kymen Seudun Osuuskauppa on S-ryhmään kuuluva alueosuuskauppa, joka aloitti toimintansa 1.1.2013 kun haminalainen Osuuskauppa Ympyrä ja kouvolalainen Osuuskauppa Ympäristö yhdistyivät.


title: Kymen Seudun Osuuskauppa

text: Molempien osuuskauppojen edustajistot kokoontuivat 3.5.2012 päättämään osuuskauppojen yhdistymisestä. Kilpailuvirasto hyväksyi kaupan myöhemmin toukokuussa.


title: Kymen Seudun Osuuskauppa

text: Kymen Seudun Osuuskaupan vuosimyynniksi arvioidaan noin 550 miljoonaa euroa. Kymen Seudun Osuuskaupan kotipaikka on Hamina ja konttorin sijaintipaikka Kouvola.


title: Kymen Seudun Osuuskauppa

text: 1980-luvun alun rakenneuudistuksissa Osuuskauppa Ympyrään liitettiin kotkalainen Osuusliike Liitto sekä Miehikkälän ja Virolahden osuuskaupat, ja Osuuskauppa Ympäristöön iittiläinen Osuusliike Oma-Pohja sekä sippolalainen Liikkalan Osuuskauppa.


title: Kymen Seudun Osuuskauppa

text:
Sokos
Prisma
ABC


title: Kymen Seudun Osuuskauppa

text: S-market


title: Kymen Seudun Osuuskauppa

text: Sale


title: Kymen Seudun Osuuskauppa

text:
Sokos Hotels
Rautakaupat
Autokaupat


title: Kotilainen

text: Kotilainen on suomalainen sukunimi, joka on muun muassa seuraavilla henkilöillä:


title: Kervinen

text: Kervinen on suomalainen sukunimi, joka on muun muassa seuraavilla henkilöillä:


title: Wang Tao (pöytätennispelaaja)

text: Wang Tao (s. 13. joulukuuta 1967) on kiinalainen pöytätennispelaaja ja seitsemänkertainen maailmanmestari, Barcelonan olympialaisissa Wang voitti nelinpelissä kultaa yhdessä Lü Linin kanssa.


title: Tirkkonen

text: Tirkkonen on suomalainen sukunimi:


title: Carly Rose Sonenclar

text: Carly Rose Sonenclar (s. 20. huhtikuuta 1999 New York, New York) on yhdysvaltalainen laulaja ja lapsinäyttelijä.


title: Carly Rose Sonenclar

text: Sonenclar teki Broadway-debyyttinsä "Les Misérables" -musikaalissa vuonna 2006. Vuonna 2011 hän esiintyi "Wonderland" -musikaalissa. Hän on näytellyt myös elokuvissa "Nanny Diaries" ja "Neljä tyttöä ja maagiset farkut 2". Hän on toiminut myös kansallislaulun laulajana ennen urheilutapahtumien alkamista.


title: Carly Rose Sonenclar

text: Vuonna 2012 Sonenclar osallistui "X Factor USA:n" toiselle kaudelle. Hän sijoittui ohjelmassa toiseksi.


title: Ruhanen

text: Ruhanen on suomalainen sukunimi:


title: Aleksandr Mosolov

text: Aleksandr Vasiljevitš Mosolov (; 29. heinäkuuta 1900 Kiova – 12. heinäkuuta 1973 Moskova) oli venäläinen säveltäjä. Hänet otettiin Moskovan konservatorioon vuonna 1921, ja häntä opettivat Reinhold Glière ja Nikolai Mjaskovski. Uransa kukoistaessa 1920-luvun lopulla Mosolov keskittyi moderneihin musiikillisiin ideoihin. Hänen tuotantoonsa kuuluu muun muassa pianosonaatteja, sinfonioita ja oopperoita. Vuosina 1937–1938 Mosolov oli vangittuna gulagilla, ja vuonna 1942 hän palasi Moskovaan. Myöhemmällä urallaan hän kiinnostui kuorolle säveltämisestä. Hän hyödynsi musiikissaan kansanmusiikin vaikutteita, ja kun Stalinin aikana säveltäjän aiempaa kiinnostusta futurismia kohtaan ei suvaittu, kansanmusiikki veikin hänen kaiken huomionsa.


title: Aleksandr Mosolov

text: Mosolovin tunnetuin yksittäinen sävellys lienee orkesteriteos "Teräsvalimo", jonka riitasoinnut kuvaavat koneiden voimaa. Se oli alkujaan osa "Teräs"-nimistä vuonna 1927 ensi-iltansa saanutta neliosaista balettisarjaa, jonka muut osat ovat kadonneet.


title: Marttinen

text: Marttinen on suomalainen sukunimi, joka on muun muassa seuraavilla henkilöillä:


title: Jääpallon Suomensarja 1947

text: Jääpallon Suomensarja 1947 pelattiin neljässä lohkossa. Lohkovoittajat nousivat seuraavaksi kaudeksi SM-sarjaan.


title: Jääpallon Suomensarja 1947

text:
Akilles, P-Iirot, VPP ja SePS nousivat seuraavaksi kaudeksi SM-sarjaan, josta putosivat PIF, HPK, VPV ja KPT.
KoPS, RU-38, PK-37 ja GBK putosivat Maakuntasarjaan, josta tilalle nousivat VTU, LaKi, Kissalan Pojat, TPK ja OPP.


title: SCS Software

text: SCS Software on tšekkiläinen videopelien kehittäjä, joka on perustettu vuonna 1997. Yritys kehittää pääasiassa simulaatiopelejä.


title: SCS Software

text: SCS Softwaren viimeisin peli on American Truck Simulator, joka julkaistiin 3. helmikuuta 2016.


title: SCS Software

text: Yrityksen pelejä ovat:


title: Saint-usugenspanieli

text: Saint-usugenspanieli ("Épagneul de Saint-Usuge") on ranskalainen koirarotu, joka on kotoisin Bressen alueelta Saint-Usugen kunnasta.


title: Saint-usugenspanieli

text: Saint-usugenspanieli on pienin olemassa oleva ranskalainen seisojarotu, jonka säkäkorkeus on rotumääritelmän mukaan 41-53 cm (uros 47-54 cm, narttu 41-49 cm). Sillä on tyypillinen spanielin ulkonäkö: korvat, jotka ovat kiinnittyneet silmien alapuolelle ja joissa on niin pitkät hapsut, että ne yltävät kirsunpäähän.


title: Saint-usugenspanieli

text: Rungon tulee olla lihaksikas ja rintakehän leveä ja syvä. Korvien lisäksi myös hännän, olkalapojen ja rintakehän karvan tulee olla hapsuista. Häntää ei koskaan typistetä, vaan sen tulee olla pitkä ja kaartuva.


title: Saint-usugenspanieli

text: Ainoa hyväksytty väri on ruskea, jossa tosin voi olla valkoiset merkit otsan valkoinen "tähti" mukaan lukien - kuvio, joka saattaa kadota täysi-ikäisen karvapeitteen kasvaessa pentukarvan tilalle.


title: Saint-usugenspanieli

text: Rotu on perusluonteeltaan lempeä ja lapsirakas. Ranskalainen rotujärjestö kuvaa sitä helpoksi kouluttaa: se on tottelevainen, omistautuva ja lempeä rotu. Kentällä se soveltuu erilaisiin maastoihin kentiltä metsiin aina suot, vesistöt ja tiheiköt mukaan lukien; se on erikoistunut vesilintujen ja lehtokurpan metsästykseen ja pitää uimisesta hyvin paljon.


title: Saint-usugenspanieli

text: Rotu on kotoisin Ranskan puoleisen Jura-vuoriston alueelta. Sen juuret johtavat vähintään 1500-luvulle asti, mutta se oli Toisen maailmansodan lopulla lähes sukupuuttoon kuollut. Sodan jälkeen pappi isä Robert Billardin vastuulle annettiin seurakunta Saône-et-Loiren departementista Bressen alueelta. Hän oli aktiivinen metsästäjä ja alkoi pian etsiä sopivaa metsästyskoiraa. Hän sai samalla kuulla paikallisesta rodusta nimeltä saint-usugenspanieli, jolloin hän otti yhteyttä Ranskan Kennelliittoon selvittääkseen mitä rodulle oli tapahtunut.


title: Saint-usugenspanieli

text: Isä Billard sai selville, että viimeinen kirjoitettu todistus saint-usugenspanielin olemassaolosta oli Louhansin kaupungin lähellä vuonna 1936 pidetystä koiranäyttelystä, ja hän sai käsiinsä rotumääritelmän kyseisestä näyttelystä. Hän vieraili seurakuntansa metsästäjien luona, kunnes löysi koiran joka vastasi rotukuvausta, nartun nimeltä Poupette.


title: Saint-usugenspanieli

text: Vuonna 1950 Billard löysi urosspanielin nimeltä Dick, jonka isä oli vuoden 1936 näyttelyn BIS-voittaja Braco. Hän jatkoi etsintäänsä löytäen alueelta muita uroskoiria joilla aloittaa rodun uudelleenjalostaminen. Vuonna 1962 pienimünsterinseisoja-narttua nimeltä Bianca von der Rumerburg käytettiin jalostusohjelmaan, ja se valittiin sillä perusteella että kyseisen rodun rotumääritelmä muistutti eniten saint-usugenspanielin määritelmää. Vuonna 1980 vastuu rodun uudelleenjalostamisesta annettiin Serge Beylle, paikalliselle luonnonsuojelijalle. Isä Billardin jalostusohjelma loi 33 vuoden aikana lähes 250 koiraa.


title: Saint-usugenspanieli

text: Kansallinen rotujärjestö "Club de l'Épagneul de Saint-Usuge" perustettiin vuonna 1990. Société Centrale Canine (SCC) eli Ranskan Kennelliitto hyväksyi saint-usugenspanielin virallisesti 8.1.2003, ja sijoitti sen ryhmään 7 muiden mannermaisten spanieleiden joukkoon. Vuonna 2017 Pohjoismainen Kennelunioni ja sen myötä myös Suomen Kennelliitto tunnustivat sen omaksi roduksi, joten sitä voidaan nykyisin rekisteröidä myös Suomessa. Rotu ei ole American Kennel Club:n tunnustama.


title: Kakkosen kausi 2013

text: Kakkosen kausi 2013 oli Suomen jalkapallon kolmanneksi korkeimman sarjatason kausi. Kausi pelattiin neljässä kymmenen joukkueen lohkossa kolminkertaisena sarjana. Lohkojako suoritettiin 29. lokakuuta 2012 maantieteellisin perustein. Sarjan seitsemän helsinkiläisjoukkuetta arvottiin kahden lohkon kesken (etelälohko ja itälohko).


title: Kakkosen kausi 2013

text: Sarjasta nousi kaksi joukkuetta Ykköseen. Lohkovoittajat pelasivat arvotuilla pareilla kaksiosaiset nousukarsintafinaalit, joiden yhteistuloksilla voittajat nousivat Ykköseen. Nousijat olivat HIFK ja FC Jazz. Sarjasta putosi yhdeksän joukkuetta suoraan Kolmoseen. Putoajia olivat sijoille 9–10 sijoittuneet sekä huonoiten pelannut kahdeksanneksi sijoittunut joukkue.


title: Kakkosen kausi 2013

text:
19 maalia:
16 maalia:
14 maalia:
13 maalia:
12 maalia:
10 maalia:
19 maalia:
17 maalia:
16 maalia:
13 maalia:
12 maalia:


title: Kakkosen kausi 2013

text:
21 maalia:
18 maalia:
16 maalia:
15 maalia:
14 maalia:
24 maalia:
16 maalia:
15 maalia:
14 maalia:
12 maalia:
FC Jazz nousi Ykköseen yhteismaalein 4–2.


title: Kakkosen kausi 2013

text: HIFK nousi Ykköseen yhteismaalein 2–0.


title: Roswitha Steiner

text: Roswitha Stadlober (o.s. Steiner, s. 19. kesäkuuta 1963 Radstadt, Salzburg) on itävaltalainen alppihiihtäjä, joka edusti aktiiviurallaan Skiclub Radstadt -seuraa. Hänen päälajinsa oli pujottelu. Hänen puolisonsa on maastohiihtäjä Alois Stadlober.


title: Roswitha Steiner

text: Steiner jakoi pujottelun maailmancupin voiton Erika Hessin kanssa kaudella 1985–1986. Hän voitti pujottelucupin toistamiseen 1987–1988. Lisäksi hän sijoittui toiseksi kaudella 1983–1984 ja viidenneksi 1982–1983. Hän voitti kahdeksan pujottelun maailmancup-osakilpailua, sijoittui neljä kertaa toiseksi ja kaksi kertaa kolmanneksi.


title: Roswitha Steiner

text: Steiner sijoittui Schladmingin MM-kilpailuissa 1982 pujottelussa seitsemänneksi ja suurpujottelussa kymmenenneksi. Sarajevon olympialaisissa 1984 hän oli pujottelussa neljäs. Crans-Montanan MM-kilpailuissa 1987 hän sai Erika Hessin jälkeen hopeaa pujottelussa. Calgaryn olympialaisissa 1988 hän oli samassa lajissa neljäs.


title: Kirgisianvinttikoira

text: Kirgisianvinttikoira ("Kirgizskaya Borzaya") l. "taigan" (suom. "nopea") on kirgisialainen koirarotu. Sitä kasvatetaan jonkin verran Baltiassa ja Norjaan tuotiin ensimmäinen yksilö Argentiinasta vuonna 1992. "Zwiazek Kynologiczny w Polsce" (ZKP) eli Puolan Kennelliitto on tunnustanut sen viralliseksi roduksi.


title: Kirgisianvinttikoira

text: Kirgisianvinttikoira on kookas, pitkäkarvainen vinttikoira, joka tuo ulkoisesti mieleen salukin ja afgaaninvinttikoiran välimuodon. Sillä on raskaampi rakenne, alemmaskiinnittyneet korvat ja tuuheampi karvapeite kuin sukulaisellaan keskiaasianvinttikoiralla, mutta pidempi runko ja lyhyempi karvapeite kuin afgaaninvinttikoiralla. Toisin kuin viimeksi mainitulla, kirgisianvinttikoiralla on lisäksi käpälissään paksun karvoituksen muodostamat "lumikengät" ja sen sapelinmuotoisen hännän pää kiertyy renkaaksi.


title: Kirgisianvinttikoira

text: Tuuhea, kaksikerroksinen karvapeite on korvissa, raajojen yläosissa ja hännässä erittäin hapsuttunutta. Korvien hapsuja kutsutaan paikallisittain sanalla "bourki". Väri vaihtelee vaaleanruskeasta mustaan, joko valkoisin merkein tai ilman. Urosten tulee olla vähintään 65 cm korkeita, ja nartut ovat yleensä n. 5 cm matalampia. Paino vaihtelee 15-25 kg välillä sukupuolesta riippuen.


title: Kirgisianvinttikoira

text: Rotu on normaalisti metsästysmaaston ulkopuolella tyyni, viehättävä ja rauhallinen. Työssään se tunnetaan rohkeudestaan, sitkeydestään ja nopeudestaan. Sitä käytetään metsästykseen yli 3000 metrin korkeudessa.


title: Kirgisianvinttikoira

text: Rotu on kotoisin Kirgisian ja Kiinan rajalla sijaitsevasta vaikeakulkuisesta Tienšan-vuoristosta, jossa se jalostettiin antiloopin, villilampaan, villivuohen, murmelin, mäyrän, villikissan, ketun ja suden metsästykseen. Kansallinen rotumääritelmä kirjoitettiin vuonna 1995 ja rotu nimettiin kansallisaarteeksi vuonna 1996.


title: Kirgisianvinttikoira

text: Nykyisin jäljellä arvioidaan olevan enää 1000 yksilöä, ja niitä risteytetään pienen populaatiokoon vuoksi erittäin paljon keskiaasianvinttikoiran kanssa. Rotua ei ole enää vuoden 1998 jälkeen saanut viedä ulos maasta ilman kirgiisialaisten virkamiesten antamaa erityislupaa.


title: Kirgisianvinttikoira

text: 23.11.2003 Kirgisian entinen presidentti Askar Akajev lahjoitti Norjan kuninkaalle Harald V:lle ja pääministerille Kjell Magne Bondevikille kaksi kirgisianvinttikoiran pentua.


title: Tšerkessiansusikoira

text: Tšerkessiansusikoira ("Orloff") on venäläinen koirarotu.


title: Tšerkessiansusikoira

text: Tšerkessiansusikoira on kookas ja elegantti. Sen raajat ovat voimakkaat ja suorat. Se muistuttaa venäjänvinttikoiraa, joskin on tätä lyhytpäisempi, pitkäraajaisempi sekä sileä- ja suorakarvaisempi.


title: Tšerkessiansusikoira

text: Rotu on venäjänvinttikoiraa älykkäämpi ja nopeampi.


title: Tšerkessiansusikoira

text: Tšerkessiansusikoira on kotoisin Tšerkessian vuoristoalueelta Etelä-Venäjältä. 1880-luvulla eurooppalaisissa koiranäyttelyissä nähtiin usein punainen Domovoy-niminen uros, mutta vaikka se herätti paljon ihailua ja positiivista huomiota, rotu ei saavuttanut jalansijaa Euroopassa. Sen kotialueella tunnetaan myös rotu nimeltä "tšerkessianjäniskoira" - tosin on epäselvää onko kyse läheisestä sukulaisrodusta vai ainoastaan saman rodun toisesta nimestä.


title: Pöyry

text: Pöyry voi tarkoittaa seuraavia:


title: Intiankarvatonkoira

text: Intiankarvatonkoira on sukupuuttoon kuollut intialainen koirarotu.


title: Intiankarvatonkoira

text: Intiankarvatonkoira oli nimensä mukaisesti karvaton päässä, raajoissa ja hännänpäässä kasvaneita töyhtöjä lukuun ottamatta. Sillä oli pystyt korvat, mutta muuten se muistutti olemukseltaan vinttikoiraa. Iho oli paksu ja ryppyinen ja väriltään vaaleanpunainen tai harmaa.


title: Intiankarvatonkoira

text: Rotua käytettiin pienriistan metsästykseen, ja sen iho auttoi sitä työskentelemään maan kuumimmillakin alueilla. Se kuoli sukupuuttoon 1800-luvun puolivälissä.


title: Intiankarvatonkoira

text: Morris, Desmond. "Dogs - The Ultimate Dictionary of Over 1,000 Dog Breeds". Ebury Press, 2001. ISBN0-09-187091-7. Sivu 47.


title: Vantaan Pallo-70

text: Vantaan Pallo-70 (VanPa) oli vuonna 1970 perustettu vantaalainen jalkapalloseura, joka lopetti toimintansa vuonna 1994. Viimeisenä kautenaan joukkue keskeytti sarjan II-divisioonassa neljän pelatun ottelun jälkeen.


title: Vantaan Pallo-70

text: Vantaan Pallo pelasi toiseksi korkeimmalla sarjatasolla I-divisioonassa vuosina 1988–1990 ja 1992. II-divisioonassa se pelasi yhteensä kolmen kauden ajan. Työväen Urheiluliiton mestaruusturnauksen TUL Cupin VanPa voitti 1992.


title: Vantaan Pallo-70

text: Vuonna 1995 perustettiin Länsi-Vantaalle uusi jalkapalloseura Team Vanpa.


title: Torniainen

text: Torniainen on suomalainen sukunimi, joka on muun muassa seuraavilla henkilöillä:


title: Paul Kustaanheimo

text: Paul Edwin Kustaanheimo (vuoteen 1935 Gustavsson; 12. huhtikuuta 1924 Turku – 24. elokuuta 1997 Tanska) oli suomalainen matemaatikko ja tähtitieteilijä, joka tutki esimerkiksi suhteellisuusteoriaa ja taivaanmekaniikkaa. Hän oli Helsingin yliopiston matematiikan apulaisprofessori vuosina 1958–1964, sovelletun matematiikan professori 1964–69 ja tähtitieteen professori 1969–1977. Vuonna 1965 hän julkaisi yhdessä Eduard Stiefelin kanssa niin kutsutun KS-muunnoksen, jolla poistetaan laskennalliset ongelmat, joita syntyy kappaleiden tullessa hyvin lähelle toisiaan ja liikeyhtälön nimittäjässä olevan etäisyyden lähestyessä nollaa. Hän myös keksi viikkokalenterin.


title: Paul Kustaanheimo

text: Kustaanheimon nimitys tähtitieteen professoriksi johti vuonna 1969 Helsingin yliopiston observatorion valtauksena tunnettuun opiskelijoiden protestiin. Tämän seurauksena Kustaanheimo luopui professuurin hoitamisesta vuonna 1971 ja toimi sen jälkeen vuoteen 1975 Suomen Akatemian tutkijaprofessorina. Vuonna 1976 hän muutti pysyvästi Tanskaan ja oli 1976–1989 Tanskan insinööriakatemian matematiikan professori.


title: Luettelo Yhdysvaltain nykyisistä kuvernööreistä

text: Tämä on luettelo Yhdysvaltain osavaltioiden ja territorioiden nykyisistä kuvernööreistä.


title: Olavi Oikarinen

text: Olavi Oikarinen (s. 26. heinäkuuta 1927 Ristijärvi) on suomalainen opettaja ja runoilija.


title: Olavi Oikarinen

text: Oikarinen valmistui kansakoulunopettajaksi Kajaanin opettajaseminaarista 1950.


title: Seija Rustholkarhu

text: Seija Rustholkarhu (s. 20. marraskuuta 1932 Hollola) on suomalainen kuvanveistäjä.


title: Seija Rustholkarhu

text:
Rustholkarhu opiskeli Taideteollisessa oppilaitoksessa 1951 alkaen ja Suomen Taideakatemiassa 1954 alkaen.
Opintojen päätyttyä vuonna 1958 Rustholkarhu osallistui Nuorten näyttelyyn. Rustholkarhu on osallistunut aktiivisesti näyttelyihin. Hänen teoksiaan on ollut esillä muun muassa mitalitaiteen näyttely Fidemissä monena vuonna.


title: Seija Rustholkarhu

text: Rustholkarhu sai Suomen Taideakatemian 3-vuotisnäyttelyn palkinnon vuonna 1959. Hvitträskissa on Rustholkarhun teos vuodelta 1971, nimeltään ”Kissanpäivät”, ja hänen teoksiaan on muun muassa Ateneumin taidemuseon kokoelmissa.


title: Seija Rustholkarhu

text: Rustholkarhun ateljee sijaitsee Vihdin kirkonkylällä Niuhalan vanhassa kansakoulurakennuksessa.


title: Irma Poutajärvi

text: Irma Talvikki Pitkäjärvi, kirjailijanimeltään Irma Poutajärvi, (s. 25. helmikuuta 1935 Huittinen) on suomalainen kirjailija.


title: Paula (täsmennyssivu)

text: Paula voi tarkoittaa ainakin seuraavia:


title: Jacqueline Emerson

text: Jacqueline "Jackie" Emerson (s. 21. elokuuta 1994 Washington DC, Yhdysvallat) on yhdysvaltalainen näyttelijä ja laulaja. Hänet tunnetaa parhaiten elokuvasta "Nälkäpeli", jossa hän näytteli vyöhykkeen 5 tribuuttia. Vuonna 2011 hän levytti ensimmäisen singlensä "Peter Pan". Sekä vuonna 2012 hänen laulunsa "Catch Me If You Can" julkaistiin YouTubessa.


title: Terttu Kähkipuro

text: Terttu Marjatta Kähkipuro (s. 1. helmikuuta 1927 Seinäjoki) on suomalainen kieltenopettaja ja kirjailija.


title: Aimo Lehikoinen

text: Aimo Oskari Lehikoinen (30. huhtikuuta 1923 Rääkkylä – 16. helmikuuta 2011 Kuopio) oli suomalainen opettaja ja nuortenkirjailija.


title: Aimo Lehikoinen

text: Lehikoisen vanhemmat olivat kansakoulunopettaja Iisakki Lehikoinen ja Hilda Kotilainen. Hän pääsi ylioppilaaksi Joensuun lyseosta 1945 ja valmistui kansakoulunopettajaksi 1948. Lehikoinen asui vuodesta 1961 Kuopiossa.


title: Niuhalan kansakoulu

text: Niuhalan kansakoulu on suojeltu vanha kansakoulurakennus Vihdin kirkonkylässä. Sen on suunnitellut lohjalainen K. Kronqvist, ja se valmistui 1874 pappilasta erotetuille maille. Se toimi alkuun tyttökouluna, koska kuvernööri oli muistuttanut hyvästä "vaimonkasvatuksesta", mutta jo vuonna 1877 se muuttui "sekakouluksi". Varsinainen kansakoulu lopetettiin 1955, ja sen jälkeen siellä oli eri koulujen toimintoja.


title: Niuhalan kansakoulu

text: Rakennuksessa oli myös opettajan asunto, ja siellä pidettiin kuntakokouksia 1900-luvun alkupuolella tehdyssä laajennusosassa. Rakennuksen toiseen päähän tuli vuonna 1977 taiteilija Seija Rustholkarhun ateljee, ja kuvanveistäjien Alpo ja Nina Sailon museo avattiin rakennukseen 1978. Rakennus on vuodesta 1987 ollut Vihdin museotoimen käytössä, ja vuonna 1991 tiloissa avattiin museon konservointilaitos. Vihdin museon näyttelyistä rakennuksessa on esillä Evakkonäytely.


title: Tyttöjen Talo

text: Tyttöjen Talo on tytöille suunnattu nuorisotila, jossa tehdään sukupuoli- ja kulttuurisensitiivistä sosiaalista nuorisotyötä.


title: Tyttöjen Talo

text: Tyttöjen Taloja ylläpitävät paikalliset setlementtiyhdistykset. Helsingin Tyttöjen Talo on Helsingin kaupungin kanssa yhteistyössä rahoitettava kumppanuustalo. Tyttöjen Taloilla toimivia erilaisia työaloja on kehitetty kehittämishankkeiden kautta, joiden jälkeen ne ovat vakiintuneet osaksi talojen toimintaa.


title: Tyttöjen Talo

text: Tyttöjen Talot ovat avoimia kaikille 12–28-vuotiaille tytöille ja nuorille naisille. Ne ovat auki myös iltaisin, eikä Talossa käymiseen tarvitse varata aikaa. Toiminta on tytöille maksutonta. Tyttöjen Taloissa tehtävä työ ei ole viranomaistoimintaa, vaan järjestölähtöistä työtä, jossa tehdään tiivistä yhteistyötä useiden eri tahojen kanssa. Tyttöjen Taloissa on töissä ammattilaisia ja vapaaehtoisina aikuisia naisia.


title: Tyttöjen Talo

text: Tyttöjen Talo on kehitetty Suomessa setlementtiliikkeen piirissä ja niitä on Helsingissä, Kuopiossa, Oulussa, Tampereella, Turussa ja Rovaniemellä. Ensimmäinen Tyttöjen Talo perustettiin vuonna 1999 Helsinkiin. Tyttöjen Talo on Kalliolan setlementtiin kuuluvan Kalliolan Nuoret ry:n rekisteröimä.


title: Tyttöjen Talo

text: Tyttöjen Talojen työ perustuu setlementtiarvoihin, joita ovat yksilön arvokas kohtaaminen, hänen omien voimavarojensa tukeminen, yhteisöllisyys ja erilaisuuden kunnioittaminen.


title: Tyttöjen Talo

text: Osallisuus ja nuorten omaehtoinen toiminta on myös tärkeä osa tyttötyötä, ja sitä pyritään tukemaan tyttötyössä. Osallisuuden kokemusten kautta tyttötyö voi avata nuorille oivalluksia kohti omaehtoista vaikuttamista omaan elämään, yhteisöön ja yhteiskuntaan.


title: Tyttöjen Talo

text: Tyttöjen Talon kivijalka on avoin toiminta. Avoin toiminta tarkoittaa Avointa kahvilaa, jossa voi oleskella ja jutella rennossa ilmapiirissä muiden tyttöjen ja aikuisten työntekijöiden ja vapaaehtoisten seurassa. Avoimesta toiminnasta tytöt voivat siirtyä halutessaan vuorovaikutteiseen tyttöryhmätoimintaan tai tarvittaessa myös yksilötuen piiriin.


title: Tyttöjen Talo

text: Vuorovaikutteisilla tyttöryhmillä tarkoitetaan tavoitteellisia ryhmiä, joihin valitaan jäsenet ennalta määrätyksi ajaksi. Tyttöjä yhdistää jokin asia, joka voi olla vaikka ujous ja sosiaalinen jännittäminen tai vanhempien päihde- tai mielenterveysongelmat. Vertaisuus on ryhmätoiminnassa erittäin tärkää. Myös tavoitteelliset harrastusryhmät ovat vuorovaikutteisia tyttöryhmiä.


title: Tyttöjen Talo

text: Joskus tyttö saattaa tarvita myös yksilötukea, joka voi olla keskusteluapua, tuen ja tukiverkoston tarpeen kartoitusta ja ohjaamista voimakkaamman tuen piriin esimerkiksi julkisessa palvelujärjestelmässä.


title: Tyttöjen Talo

text: Tyttöjen Talon konseptiin kuuluvia työaloja ovat Nuoret Äidit -toiminta, Monikulttuurinen tyttötyö, Pop In -seksuaalineuvontavastaanotto ja seksuaalinen väkivaltatyö. Tyttöjen Talon vahvuus on, että se pystyy tarjoamaan monipuolista tukea yhdestä paikasta. Kaikki työalat ovat syntyneet tarpeiden pohjalta paikallisesti ja alueellisesti, minkä vuoksi kaikkia työaloja ei löydy jokaiselta Tyttöjen Talolta.


title: Tyttöjen Talo

text: Tyttöjen Taloissa tehdään tyttöjen ja nuorten naisten tarpeista nousevaa sukupuoli- ja kulttuurisensitiivistä sosiaalista nuorisotyötä. Sukupuolisensitiivisen työotteen lähtökohtana on naiseksi kasvamisen erityispiirteet huomioiva lähestymistapa, jonka avulla tyttöjä ja nuoria naisia tuetaan kasvamaan omannäköisiksi naisiksi yhteisöllisessä ilmapiirissä. Tyttöjen Taloilla pyritään vastaamaan myös erityistä tukea tarvitsevien tyttöjen tarpeisiin ja heidän elämänhallinnallisten valmiuksiensa vahvistamiseen.


title: Tyttöjen Talo

text: Tyttöjen Talojen työotteessa sukupuolisensitiivisyys merkitsee herkkyyttä huomioida sukupuolen erilaisia merkityksiä. Sukupuolisensitiivisessä tyttö- ja poikatyössä tunnistetaan erilaisia tyttönä ja poikana olemisen tapoja, minkä kautta pyritään purkamaan, avaamaan ja laajentamaan sukupuolittuneita käyttäytymismalleja. Tärkeää on omannäköisen identiteetin pohtiminen ja etsiminen.


title: Tyttöjen Talo

text: Sukupuolisensitiivisessä työssä rohkaistaan jokaista löytämään omat vahvuutensa ja voimavaransa, kuuntelemaan itseään, ja olemaan rohkeasti sellainen kuin itse on. Samalla pyritään vahvistamaan kykyjä ja taitoja olla yhdessä muiden kanssa ja tarjotaan mahdollisuus olla osa yhteisöä. Sukupuolisensitiivisessä työssä tunnistetaan ja ymmärretään tyttöjen ja poikien erilaiset kasvun ja kehityksen erityiskysymykset ja korostetaan sitä, että tyttöjen ja poikien kasvun kipukohdat ovat pitkälti sukupuolisidonnaisia. Sukupuolisensitiivinen työ merkitsee oman sukupuolen nostamista esiin myönteisenä voimavarana, muttei kuitenkaan arvoteta sukupuolia keskenään huonommaksi tai paremmaksi.


title: Tyttöjen Talo

text: Kulttuurisensitiivisyyden kautta herkistytään huomioimaan eri kulttuurien erityispiirteitä. Sukupuolisensitiivisessä tyttö- ja poikatyössä tämä tarkoittaa sitä, että monikulttuuriset tytöt tai pojat eivät ole yhtenäinen ryhmä ja että kulttuuri on paljon muutakin kuin etnisyyttä. Kulttuurilla voidaan tarkoittaa lukuisia erilaisia olemisen tapoja: nuorisokulttuureja, erilaisia elämisentapoja, seksuaalista suuntautumista, yhteiskunnallista osallistumista. Nuoret rakentavat identiteettiään näiden erilaisten kulttuurien vaikutuksessa ja risteyksissä.


title: Tyttöjen Talo

text: Kulttuuri- ja sukupuolisensitiiviseen työotteeseen sisältyy se, että työntekijä herkistyy itse tunnistamaan omia arvojaan ja normejaan. On tärkeää, että työntekijä tiedostaa ja tunnistaa omia käsityksiään sukupuolesta, seksuaalisuudesta ja kulttuureista ja rohkaistuu tarkastelemaan näitä kriittisesti.


title: Tyttöjen Talo

text: Tyttöjen Taloissa sisustuksen suunnitteleminen kutsuvaksi ja kodinomaiseksi on tärkeää. Sisustuksessa käytettävät kuvat ja esineet valitaan siten, että ne koskettavat tyttöjen ja naisten elämää. Monilla Tyttöjen Taloilla tytöt ovat itse osallistuneet tilan suunnitteluun ja sisustamiseen. Tilasta pidetään yhdessä huolta, mikä rakentaa yhteisöllisyyttä ja tekee siitä oman.


title: Tyttöjen Talo

text: Tyttöjen Taloja on Helsingissä, Kuopiossa, Oulussa, Tampereella ja Turussa.


title: Catalani

text: Catalani on seuraavien henkilöiden sukunimi:


title: Paavo Alkio

text: Ista Paavo Alkio (21. lokakuuta 1902 Laihia – 14. toukokuuta 1983 Laihia) oli suomalainen juristi ja hovioikeudenneuvos joka toimi Vaasan hovioikeuden presidenttinä 1970-luvun alussa. Hän oli oikeustieteen kunniatohtori.


title: Paavo Alkio

text: Alkion vanhemmat olivat Maalaisliiton perustaja Santeri Alkio ja Anna Augusta Falenius. Hän pääsi ylioppilaaksi 1921 ja suoritti yleisen oikeustutkinnon 1927. Alkio sai varatuomarin arvon 1930 ja hänestä tuli lakitieteen kandidaatti 1934 ja lisensiaatti 1948. Alkiosta tuli 1963 Helsingin yliopiston oikeustieteen kunniatohtori.


title: Paavo Alkio

text: Alkio toimi Vaasan hovioikeuden kanslistina vuodesta 1934, kirjaajana ja aktuaarina vuodesta 1936, viskaalina vuodesta 1939 ja asessorina vuodesta 1946. Alkio oli Vaasan hovioikeuden presidenttinä 1970–1972. Hän oli myös muun muassa Laihian kunnanvaltuuston puheenjohtajana 1948–1952.


title: Paavo Alkio

text: Talvisodassa Alkio oli kenttäoikeuden puheenjohtajana Paavo Talvelan joukoissa. Jatkosodan aikana hän toimi 11. divisioonan kenttäoikeuden puheenjohtajana 1941–1943 ja hän kirjoitti päiväkirjaa jokaisesta sodan päivästä. Päiväkirjaa kertyi lähes 3 000 sivua ja tästä materiaalista on 2003 julkaistu noin kolmannes kirjassa "Sotatuomarin päiväkirjat". Alkiolla oli sodan aikana jatkuvasti erimielisyyksiä divisioonan komentajan kenraalimajuri Kaarlo Heiskasen kanssa joka piti Alkion johtaman kenttäoikeuden jakamia tuomioita liian lievinä. Alkio itse totesi 10. elokuuta 1942 että ""Kenttäoikeuteni asiakkaissa on harvoja roistoja, mutta paljon erehtyneitä ihmisiä"" ja hän piti Heiskasta ja muita ankaria rangaistuksia vaatineita ammattisotilaita ""nappi-otsaan-vaan-teorian"" kannattajina.


title: Paavo Alkio

text: Alkion kanssa työskennellyt 11. divisioonan valvontaupseeri Taavetti Heikkinen (1906–1969) piti myös samaan aikaan päiväkirjaa, joka on julkaistu kirjana "Rintaman poliisi. Valvontaupseerin päiväkirjat 1941–1944" (Ajatus-kirjat 2010).


title: Canon EOS M

text: Canon EOS M on ensimmäinen Canonin valmistama peilitön järjestelmäkamera. Kamera sisältää saman APS-C-kokoisen (22,3 x 14,9 mm) 18 megapikselin kennon, DIGIC 5 -suorittimen ja 7,7 cm:n (3,0”) kosketusnäytön kuin Canon EOS 650D. Canon EOS M -järjestelmään saa EF-EOS M -sovitteen, jolla kameraan voi kiinnittää minkä tahansa Canon EF -objektiivin.


title: Canon EOS M

text: Kameraan on saatavilla seuraavat omat objektiivit (EF-M -kiinnitys):


title: Amandla Stenberg

text: Amandla Stenberg (s. 23. lokakuuta 1998 Los Angeles, Kalifornia, Yhdysvallat) on yhdysvaltalainen näyttelijä ja malli. Hänet tunnetaan parhaiten Ruena elokuvassa "Nälkäpeli" (2012) ja nuorena Cataleyana elokuvassa "Colombiana" (2011).


title: Amandla Stenberg

text: Zulun ja Xhosan kielillä Amandla tarkoittaa "voimaa". Yhdysvaltalainen "Time"-lehti nimesi Stenbergin vuonna 2015 yhdeksi vuoden vaikutusvaltaisimmista teini-ikäisistä.


title: Amandla Stenberg

text: Stenberg toimi Disneyn mallina kuusivuotiaana. Vuonna 2011 hän esitti elokuvassa "Colombiana" Zoë Saldañan hahmoa nuorempana. Läpimurtonsa hän teki saatuaan Ruen roolin Nälkäpeli–romaaniin perustuvassa samannimisessä elokuvassa vuonna 2012 ja sen jatko-osassa vuonna 2013.


title: Amandla Stenberg

text: Vuonna 2014 Stenberg antoi äänensä Bialle animaatioelokuvassa "Rio 2".


title: Amandla Stenberg

text: Vuonna 2015 Stenberg ja "Stranger Comics" alkoi työstämään sarjakuvaa nimeltä "NIOBE: She is Life".


title: Amandla Stenberg

text: Stenberg auttaa toimillaan Share Our Strength -organisaatiota taistelussa yhdysvaltalaisten lasten nälkiintymistä vastaan. Stenberg on kertonut olevansa sukupuoleltaan ei-binäärinen ja seksualisuudeltaan biseksuaali.


title: Wilhelm Teittinen

text: Teittisen vanhemmat olivat Johan Vilhelm Teittinen ja Ida Lovisa o.s. Kantanen. Teittinen pääsi ylioppilaaksi Kouvolassa.


title: Wilhelm Teittinen

text: Teittinen oli mukana suojeluskuntien toiminnassa ja osallistui Suomen sisällissotaan valkoisten joukoissa ryhmän- tai joukkueenjohtajana. Teittinen ylennettiin reservin vänrikiksi 1918, luutnantiksi 1920 ja kapteeniksi 1922. Teittinen kävi Sotakorkeakoulun 1925–1927 ja sen jälkeen hänet ylennettiin majuriksi. Teittinen toimi sitten Markovillan taistelukoulun kapteenikurssien opettajana.


title: Wilhelm Teittinen

text: Talvisodan aikana Teittinen oli JR 34:n komentajana Kollaalla, ja hänen vaiheistaan siellä on kerrottu Erkki Palolammen kirjassa "Kollaa kestää". Sotimisen rasittama Teittinen sairastui helmikuussa 1940. Hän kuoli 19. sotasairaalassa Sortavalassa pian sodan päätyttyä. Teittinen on haudattu Helsingin Hietaniemen hautausmaalle.


title: Ryhänen

text: Ryhänen on suomalainen sukunimi. Ryhänen-nimisiä henkilöitä:


title: Porttilaskimojärjestelmä

text: Porttilaskimojärjestelmä muodostuu kahdesta hiussuoniverkosta, jotka liittyvät toisiinsa laskimon välityksellä. Veri ei siis virtaa ensimmäisestä hiussuoniverkosta laskimon kautta takaisin sydämeen, vaan toiseen hiussuoniverkkoon. Porttilaskimojärjestelmiä on esimerkiksi maksassa ja aivolisäkkeessä.


title: Porttilaskimojärjestelmä

text: Maha-suolikanavan veri kulkee kahden hiussuoniverkon läpi. Ohutsuolen seinämän jokaisessa nukkalisäkkeessä eli villuksessa on hiussuonia. Suolen seinämän hiussuonet yhtyvät porttilaskimoon, joka kuljettaa veren maksan hiussuoniin. Maksaan tulee porttilaskimoa pitkin noin litra verta minuutissa.


title: Porttilaskimojärjestelmä

text: Maksan porttilaskimojärjestelmän merkitys on siinä, että suoliston hiussuoniverkossa kiertänyt veri tulee suoraan maksan käsiteltäväksi ennen kuin se pääsee yleiseen verenkiertoon. Maksasolut muokkaavat ja varastoivat veren tuomia ravintoaineita sekä tekevät vaarattomiksi ravinnon mukana tulleita tai suoliston bakteeritoiminnan tuloksena syntyneitä myrkyllisiä aineita. Maksan hiussuonipoukamien seinämillä olevat syöjäsolut (Kupfferin solut) poistavat maksaan tulleesta verestä bakteereja ja muita vieraita aineita.


title: Porttilaskimojärjestelmä

text: Rasvat imeytyvät suolistosta imunesteeseen, joten niiden kohdalla keuhkohiussuonet ovat ensimmäinen hiussuoniverkko, johon suolistosta tulevat rasva-aineet päätyvät.


title: Porttilaskimojärjestelmä

text: Aivolisäkkeen varressa on erityinen porttilaskimojärjestelmä. Hypotalamuksen neuroendokriinisten solujen hermosyyt menevät suoraan aivolisäkkeen varressa sijaitsevaan ensimmäiseen hiussuoniverkkoon. Tästä verkosta lähtee laskimoita aivolisäkkeen etulohkoon, missä niistä muodostuu toinen hiussuoniverkko hormoneja tuottavien solujen ympärille. Neurohormonit pääsevät näin hypotalamuksesta nopeasti ja tehokkaasti suoraan aivolisäkkeeseen kulkematta ison verenkierron kautta eli hormonien kuljetusaika lyhenee. Lisäksi hormonit saattaisivat isoon verenkiertoon päästessään metaboloitua ja erittyä munuaisten kautta ennen aivolisäkkeeseen pääsyä, joten porttilaskimojärjestelmä vähentää hormonien hukkaa.


title: Kaarlo Kaira

text: Kaarlo Kustaa Kaira, vuoteen 1906 Bodström (19. joulukuuta 1886 Halikko – 2. heinäkuuta 1966 Helsinki) oli suomalainen juristi sekä valtiosääntöoikeuden ja kansainvälisen oikeuden professori.


title: Kaarlo Kaira

text: Kaira kirjoitti ylioppilaaksi vuonna 1906, suoritti lakitieteen kandidaatin tutkinnon 1913 ja sai varatuomarin arvon vuonna 1915. Hän väitteli tohtoriksi vuonna 1932 ja hänestä tuli Helsingin yliopiston valtio-oikeuden professori vuonna 1933. Hän oli mukana perustamassa Suomen Lakimiesliittoa ja toimi sen puheenjohtajana vuosina 1953–1963.


title: Kaarlo Kaira

text: Kaira oli Helsingin yliopiston nimeämä sotasyyllisyysoikeuden jäsen vuosina 1945–1946.


title: Kaarlo Kaira

text: Kaira omisti Hyvinkäällä sijaitsevan Kytäjän kartanon yhdessä arkkitehti ja pääjohtaja Väinö Vähäkallion kanssa vuosina 1928–1932, kunnes Vähäkallio osti Kairalta tämän osuuden.


title: Hostel: Part II

text: Hostel: Part II on vuonna 2007 ensi-iltansa saanut Eli Rothin ohjaama gore-kauhuelokuva.


Pöytätenniksen maailmanmestaruuskilpailut 2010 kilpailtiin Moskovassa, Venäjällä 23. toukokuuta – 30. toukokuuta välisena aikana ja pelimuotoina olivat joukkuepelit.


title: Pöytätenniksen maailmanmestaruuskilpailut 2010

text: Miesten turnauksen voitti Kiina, Suomen sijoitus kisoissa oli 49 ja suomen joukkueeseen kuuluivat Benedek Oláh, Timo Tamminen, Toini Soine ja Samuli Soine.


title: Ollikainen

text: Ollikainen on suomalainen sukunimi, joka on muun muassa seuraavilla henkilöillä:


title: Günther

text: Günther on etu- ja sukunimi:


title: Pynnönen

text: Pynnönen on suomalainen sukunimi, joka on muun muassa seuraavilla henkilöillä:


title: Saksan miehitysaika Virossa (1917–1918)

text: Saksan miehitysaika Virossa (1917–1918) tarkoittaa Saksan keisarikunnan miehityshallintoa nykyisessä Virossa ensimmäisen maailmansodan aikana. Saksan joukot etenivät alueelle valloittaen ensin Viron länsiosan suuret saaret vuonna 1917 Venäjän keisarikunnalta ja loput Virosta bolševikeilta vuonna 1918, jolloin solmittiin Brest-Litovskin rauha ja Viro jäi Saksan miehitysalueeksi. Virosta tuli osa Ober Ostia marraskuuhun 1918 saakka, jolloin viimeiset saksalaiset lähtivät Virosta heidän luovutettuaan vallan Viron väliaikaiselle hallitukselle.


title: Saksan miehitysaika Virossa (1917–1918)

text:
Baltiasta tuli ensimmäisen maailmansodan sotanäyttämö vuonna 1915, kun saksalaiset etenivät ensin Liettuaan ja sieltä Latviaan valloittaen Kuurinmaan alueen. He pysähtyivät kuitenkin Väinäjoen etelärannalle, jonne he jäivät kahdeksi vuodeksi. Hyökkäys jatkui vasta elokuussa 1917 kun saksalaiset valtasivat Riian. Viron alueelle he tulivat 29. syyskuuta, kun Viron länsirannikon suuret saaret Saarenmaa, Hiidenmaa ja Muhu miehitettiin 25 000 miehen maihinnousujoukoilla kahden viikon operaatiossa.
Lokakuussa tapahtui puolestaan bolševikien vallankumous Pietarissa ja heidän valtansa levisi vielä miehittämättömälle Viron mannermaallekin. Saksalaisten hyökkäys Viron mannermaalle alkoi 18. helmikuuta 1918. Hyökkäyksen tarkoituksena oli painostaa venäläiset solmimaan rauha. Saksalaisten edetessä ja ajaessa bolševikit tieltään Viron pelastuskomitea antoi itsenäisyysjulistuksen 24. helmikuuta, mutta saksalaiset eivät tätä kunnioittaneet vaan miehittivät Tallinnan jo seuraavana päivänä 25. helmikuuta. Koko Viro oli saksalaisten hallussa 3. maaliskuuta mennessä.


title: Saksan miehitysaika Virossa (1917–1918)

text: Saksan ja Neuvosto-Venäjä solmivat Brest-Litovskin rauhan 3. maaliskuuta ja sopimus antoi Viron ja Liivinmaan Saksan poliisijoukkojen valvontaan, kunnes yleinen järjestys palautettaisiin ja niiden omat kansalliset elimet alkaisivat toimia. Kuitenkin elokuussa Neuvosto-Venäjä luopui vaatimuksistaan alueeseen Saksan kanssa solmitulla lisäsopimuksella. Saksalaisen miehityshallinnon johtoon nousi Adolf von Seckendorff. Virossa alkoi ankara miehityspolitiikka, johon kuului esimerkiksi sanomalehtien ennakkosensuuri. Joitakin sanomalehtiä, kuten Maaliit, lakkautettiin kokonaan, Virossa maailmansodan aikana muodostetut virolaiset joukko-osastot lakkautettiin ja miehittäjät aloittivat myös joitakin saksalaistamistoimia, joihin kuului esimerkiksi virastojen ja korkeimpien oppilaitosten kielen vaihtaminen saksaan, sekä Virolaisten seurojen lakkauttaminen. Tarton yliopisto muutettiin "Landesuniveritätiksi" ja sen opettajat tuotiin saksasta.


title: Saksan miehitysaika Virossa (1917–1918)

text: Miehitysalueen hallintoa uudistettiin nostamalla baltiansaksalaiset jälleen hallitseviin asemiin. Miehittäjien paikallishallinnon yksiköitä olivat maakunnat ("Kreis"), joita johti maakuntapäällikkö ("Kreishauptmann"). Maakunnat jaettiin edelleen kihlakunnittain hallintopiireiksi ja ne edelleen paikallispiireiksi. Tallinna, Tarto ja Narva olivat omia erityisalueitaan. Virosta ja muualta Baltiasta jaettiin maata Saksalaisille maahanmuuttajille.


title: Saksan miehitysaika Virossa (1917–1918)

text: Miehityksen myötä jälleen hallitsevaan asemaan päässeet baltiansaksalaiset pyrkivät saamaan Viron liitetyksi kiinteäksi osaksi Saksan keisarikuntaa. Baltiansaksalaisten muodostama maaneuvosto eli "Landesrat" teki ehdotuksen ja hyväksyi Baltian herttuakunnan muodostamisen. Tarkoituksena oli liittää herttuakunta Preussin kuninkaaseen eli Saksan keisariin ja sitä kautta Saksan keisarikuntaan. Hanke ei kuitenkaan toteutunut ennen Saksan romahdusta.


title: Saksan miehitysaika Virossa (1917–1918)

text: Saksan tilanteen heikennyttyä maa solmi aselevon 11. marraskuuta 1918, joka johti sen joukkojen vetäytymiseen miehitetyiltä alueilta. Viron väliaikainen hallitus muodostettiin Jaan Poskan johdolla miehitysajan katkon jälkeen uudelleen, ja se sai vallan Pohjois-Virossa saksalaisilta jo 13. marraskuuta. Lopullisesta vallanvaihdosta sovittiin Saksan hallituksen edustajien kanssa Riiassa 19. marraskuuta. Sopimus oli samalla myös "de facto" tunnustus Viron itsenäisyydelle Saksan taholta. Puna-armeijan muodostaman uhan takia vetäytyviltä saksalaisilta pyrittiin siinä kuitenkin epäonnistuen saada ensin sotilaallista tukea ja sitten edes aseita ja ammuksia. Puna-armeija hyökkäsikin Viroon saksalaisten jo vetäydyttyä, mikä johti Viron vapaussotaan.


title: Vainionpää

text: Vainionpää on suomalainen sukunimi, joka on muun muassa seuraavilla henkilöillä:


title: Sivula

text: Sivula on suomalainen sukunimi, joka on muun muassa seuraavilla henkilöillä:


title: Lyhtykrotit

text: Lyhtykrotit ("Melanocetidae") on krottikaloihin kuuluva heimo. Heimon lajeja tavataan kaikista lämpimistä ja lauhkeista valtameristä.


title: Lyhtykrotit

text: Lyhtykrottien heimoon kuuluu 1 suku ja lähteestä riippuen 5–6 lajia, muun muassa kyhmylyhtykrotti ("Melanocetus johnsonii"). Lyhtykrottilajien naaraat ovat huomattavasti suurempia kuin koiraat ja voivat kasvaa noin 13,5 cm pitkiksi, kun koiraat saavuttavat suurimmillan noin 3 cm:n pituuden. Naaras on ruumiinrakenteeltaan pallomainen, ja pää ja suu ovat suuret. Ensimmäinen selkäevän ruoto on pidentynyt js sen päässä on valoa tuottava elin. Heimon kalojen hampaat ovat kookkaat ja terävät. Rintaevät ovat lyhyehköjen varsien päässä ja vatsaevät puuttuvat. Lyhtykrottien koiraat kiinnittyvät naaraaseen suullaan, mutta eivät elä naaraan loisina toisin kuin eräiden muiden krottikalojen heimojen lajit. Väriltään lyhtykrotit ovat tyypillisesti tumman ruskeita tai mustia.


title: Lyhtykrotit

text: Lyhtykrottilajeja tavataan erityisesti lämpimiltä alueilta Atlantista, Intian valtamerestä ja Tyynestämerestä. Ne elävät yleensä yksittäin 600–4 790 metrin syvyydestä merenpinnasta.


title: Power Rangers Ninja Stormin viholliset

text: Power Rangers Ninja Stormin viholliset olivat kuvitteellisia hahmoja vuoden 2003 Power Rangers -sarjassa "Power Rangers Ninja Storm". Viholliset olivat avaruusolioita, joiden johtajana toimi paha ninjamestari Lothor.


title: Power Rangers Ninja Stormin viholliset

text: Lothor, syntymänimeltään Kiya Watanabe, oli paha ja aiemmin Maapallolta karkotettu ninjamestari. Hänen tarinansa kerrottiin kauden puolivälissä kolmiosaisessa jaksossa "The Samurai's Journey". Kun Cam Watanabe matkusti ajassa taaksepäin etsimään suuren voiman lähdettä, hän tapasi vanhempansa teini-ikäisinä ja sai tietää, että hänellä oli myös Kiya niminen setä. Kiya suhtautui välinpitämättömästi ninja-akatemian sääntöihin toisin kuin hänen kaksoisveljensä Kanoi. Kukaan ei kuitenkaan tiennyt, että Kiya halusi varastaa samurai-amuletin (suuren voiman lähteen) Camin äidiltä. Hän yritti lavastaa Camin varkaaksi, mutta Kanoi pilasi veljensä suunnitelman ja ilmiantoi hänet. Totuuden paljastuttua seurasi taistelu Camin ja Kiyan välillä, jonka Cam voitti. Akatemian sensei karkotti Kiyan sen jälkeen Maapallolta. Camille paljastui kauhea totuus sedästään, kun hän ennen karkottamistaan huusi "Otan itselleni muinaisen pahuuden soturin nimen. Tästä hetkestä lähtien minut tunnetaan nimellä Lothor!" Hän myös vannoi kostavansa karkotuksensa joskus veljelleen. Wind Ninja Academyn oppilaana hän piti yllään keltamustaa univormua, jonka perusteella hän opiskeli maa-elementtiä.


title: Power Rangers Ninja Stormin viholliset

text: Lothor käytti karkotuksensa jälkeen vuosia avaruudessa ja kokosi ympärilleen joukon pahoja avaruusninjoja (avaruusoliot harjoittelivat myös pimeitä taistelutekniikoita). Hän suunnitteli valloittavansa Maan tuhoamalla kaikki planeettaa suojelevat ninja-akatemiat ja niiden ninjamestarit, jotta hänestä itsestään tulisi kaikkien aikojen suurin ninjamestari. Hän oli myös kohdannut Vexacus nimisen palkkionmetsästäjän, jonka kanssa hänellä oli syntynyt vihamielisyyksiä. Lothorin joukkoihin kuului myös hänen siskontyttönsä Kapri ja Marah. Sisarukset olivat myös Camin serkkuja.


title: Power Rangers Ninja Stormin viholliset

text: Lothor vieraili salaa Maassa myös ennen ensimmäisessä jaksossa tekemäänsä hyökkäystä Wind Ninja Academyyn. Vierailun aikana hän oli tappanut Hunterin ja Blaken adoptiovanhemmat, kun Hunter ja Blake olivat vasta lapsia. Heidän vanhempansa olivat olleet oppilaita Thunder Ninja Academyssä. Akatemian sensei Omino oli sen jälkeen ottanut veljekset huostaan ja oppilaikseen. Myöhemmin Lothorin joukkojen ensimmäinen hyökkäys kohdistui juuri Thunder Ninja Academyyn ja hän vangitsi kaikki akatemian oppilaat ja sensei Ominon. Hän sai myös Hunterin ja Blaken vakuutettua siitä, että Wind Ninja Academyn nykyinen sensei Kanoi Watanabe oli vastuussa heidän adoptiovanhempiensa kuolemista.


title: Power Rangers Ninja Stormin viholliset

text: Lothorin veljen, sensei Kanoi Watanaben, johtama Wind Ninja Academy oli hänen seuraava kohteensa Thunder Ninja Academyn jälkeen. Lothor kaappasi myös sieltä kaikki akatemian oppilaat ja taisteli sensei Watanabea vastaan. Taistelun aikana sensei muuttui marsuksi.


title: Power Rangers Ninja Stormin viholliset

text: Lothorin voitto jäi lyhyeksi, kun hän huomasi kolmen Wind Ninja Academyn oppilaan, Shanen, Dustinin ja Torin, välttyneen vangitsemiselta. Ainoina selviytyjinä kolmikolle annettiin morpherit, joiden avulla he pystyivät muuttumaan Wind Power Rangereiksi. Uudet Power Rangerit onnistuivat pilaamaan Lothorin suunnitelmat kerta toisensa jälkeen, vaikka hän lähetti heitä vastaan lukuisia hirviöitä. Lothorilla oli pakkomielle tuhota rangerit välttämättä heidän Power Ranger -muodoissaan. Lothorilla oli myös outo huumorintaju, joka tuli yleensä esiin, kun hän turhautui hirviöihinsä/siskontyttöihinsä.


title: Power Rangers Ninja Stormin viholliset

text: Viimeisissä jaksoissa Lothorin kenraalit tuhoutuivat yksi kerrallaan: joko rangerit tuhosivat heidät tai he tuhosivat toisensa. Selvisi, että se oli kaikki ollut osa Lothorin suurta suunnitelmaa ylikuormittaa Pahuuden syvänne ja tuoda sieltä sen jälkeen takaisin kaikki Ninja Stormissa aiemmin kaatuneet hirviöt. Camilta varastamansa samurai-amuletin avulla Lothor sai syvänteen auki, joten tuhoutuneet kenraalit ja muut hirviöt palasivat maan pinnalle tuhoamaan maailman. Shane onnistui tuhoamaan henkiin herätetyt kenraalit pian Battlizerinsa avulla samalla, kun muut rangerit heittivät tavallisia hirviöitä takaisin syvänteeseen. Lothor onnistui sen jälkeen imemään Camin samurai-amulettiin rangereiden voimat. Shane, Dustin ja Tori käyttivät kuitenkin sisäisiä ninjavoimiaan ja saivat Lothorin ja hänen loput joukkonsa työnnettyä Pahuuden syvänteeseen ja pelastivat siten maailman.


title: Power Rangers Ninja Stormin viholliset

text: Lothoria näytteli Grant McFarland.


title: Power Rangers Ninja Stormin viholliset

text: Zurgane oli Lothorin joukkojen ylin kenraali. Hän nautti kaiken tuhoamisesta Lothorin nimessä. Hän oli todellisuudessa pieni muurahaista muistuttanut olento, joka ohjasi suurempaa samurai-teemaista robottiasua. Hänen muurahaismuotoa ei koskaan televisiosarjassa nähty, mutta se kävi ilmi sarjasta tehdystä lelusarjasta.


title: Power Rangers Ninja Stormin viholliset

text: Zurgane halveksi Thunder Rangereita, vaikka he olivatkin aluksi Lothorin puolella. Zurgane oli kateellinen heidän Lothorilta saamasta tunnustuksesta ja kunniasta, koska hän halusi saada sitä itse Lothorilta. Lothor ja muut hänen joukkoihinsa kuuluneet jäsenet pilkkasivat Zurganea usein, koska hänellä ei ollut asussaan suuta tai silmiä. Zurgane toimi myös Lothorin teknisenä neuvonantajana. Hän korjasi Lothorin aluksella koneita ja rakensi myös omia pahoja zordejaan, joilla hän taisteli itse rangereita vastaan. Hän käytti myös robottimaisia hirviöitä. Zurgane pystyi voimiensa avulla telesiirtymään, kohdistamaan energiaa ja vetämään miekkoja hartioiltaan.


title: Power Rangers Ninja Stormin viholliset

text: Zurganen tuhousi myöhemmin Vexacus, joka oli toinen Lothorin kenraaleista. Vexacus halusi valtaa ja teki myöhemmin yhteistyötä Marahin ja Kaprin kanssa tuhotakseen myös Motodronen ja Shimazun. Zurgane oli huonossa kunnossa, kun rangerit olivat tuhonneet hänen viimeisen zordinsa. Vexacus käytti tilaisuuden hyväkseen ja hyökkäsi Zurganen kimppuun tuhoten hänet. Myöhemmin Zurgane palasi, kun Lothor avasi syvänteen. Pian Shanen kuitenkin tuhosi hänet uudestaan.


title: Power Rangers Ninja Stormin viholliset

text: Äänenä toimi Peter Rowley.


title: Power Rangers Ninja Stormin viholliset

text: Choobo oli Lothorin joukoissa palvellut luutnantti. Hän muistutti ylipainoista aasialaista miestä, joka oli pukeutunut vuorikiipeilyvälineisiin. Choobolla oli viikset ja hänellä oli vihreä matelijamainen nahka. Hän käytti aseenaan valko-punaraidallista pamppua ja hänellä oli hieman mammanpoikamainen persoonallisuus. Choobo pystyi tuomaan selkärepustaan energiapalloja, joihin hän vangitsi vihollisiaan. Hänen käyttämät hirviöt olivat yleensä eläinteemaisia. Choobo pystyi siirtämään vastustajiaan myös reppuunsa, joka toimi hänen omana tasku-ulottuvuutenaan. Hän pystyi itse ilmestymään sinne jättimäisenä päänä ja puhaltamaan myrkyllisiä kaasuja. Hänellä oli taito myös hallita ihmisiä kuin sätkynukkeja.


title: Power Rangers Ninja Stormin viholliset

text: Choobo yleni kenraaliksi, kun hän onnistui vangitsemaan Thunder Rangerit ja sai heidät uudestaan Wind Rangereiden vihollisiksi. Hän epäonnistui rangereiden tuhoamisessa, sillä Thunder Rangerit ymmärsivät myöhemmin oleensa aivopestyjä. Sen jälkeen Lothor ajoi Choobon pois alukseltaan. Choobo vannoi kostavansa Thunder Rangereille ja otti aluksesta mukaansa yhden suurennuskäärön, joka antoi hänelle mahtavat voimat. Choobo tuhoutui taistelussa Thunderstorm Megazordia vastaan. Lothor kuitenkin pelasti hänet ja kutisti Marahille uudeksi lemmikiksi. Lothor palautti Choobon vahingossa myöhemmin oikean kokoiseksi.


title: Power Rangers Ninja Stormin viholliset

text: Myöhemmin Shane tuhosi Choobon punaisena Battlized Rangerina. Ei ole kuitenkaan varmuutta tuhoutuiko Choobo kokonaan, sillä hänen nähtiin vain ottavan iskun Battlizerin lasersäteistä.


title: Power Rangers Ninja Stormin viholliset

text: Äänenä toimi Bruce Hopkins.


title: Power Rangers Ninja Stormin viholliset

text: Motodrone oli alun perin Perry, moottoripyöristä paljon tietänyt asiantuntija, joka suunnitteli seuraavan sukupolven moottoripyörää. Hänen koejärjestelyissä sattui kuitenkin virhe ja hän muuttui sen seurauksena hyönteistä muistuttaneeksi kyborgiksi, Motodroneksi. Hunter onnistui tuhoamaan Motodronen ja vapauttamaan Perryn uudella Ninja Glider Cyclellään. Myöhemmin Lothor rakensi oman Motodronen ja siirsi siihen Kelzakin sielun.


title: Power Rangers Ninja Stormin viholliset

text: Motodronella oli aseenaan kaksipuolinen sauva. Hän ajoi myös moottoripyörää ja käytti välillä yllään ruskeaa kaapua. Lothorin rakentamana Motodrone oli hänen uskollinen kätyrinsä. Myöhemmin Vexacus kuitenkin tuhosi hänet, kun hän oli menossa paljastamaan Vexacuksen petollisen juonen Lothorille. Myöhemmin Motodrone palasi vielä kerran, kun Lothor avasi syvänteen. Pian Shanen kuitenkin tuhosi hänet uudestaan.


title: Power Rangers Ninja Stormin viholliset

text: Äänenä toimi Craig Parker.


title: Power Rangers Ninja Stormin viholliset

text: Vexacus oli hai-teemainen avaruuden palkkionmetsästäjä ja Lothorin "vannoutunut vihollinen". Hän päätyi lopulta työskentelemään Lothorille tarkoituksenaan juonitella samalla häntä vastaan. Vexacus käytti aseenaan sahateräistä miekkaa ja viuhkaa. Hän pystyi tarvittaessa tuomaan esiin myös jättimäisen maalla liikkuneen ja haita muistuttaneen mechan. Vexacus saapui alun perin Maahan Skyla nimisen avaruusolion perässä, jolta hän halusi viedä hänen hallitseman voiman. Vexacus ei kuitenkaan onnistunut tavoitteessaan ja myöhemmin Shane Clarke ampui hänen aluksensa alas punaisella wind battlizerillaan.


title: Power Rangers Ninja Stormin viholliset

text: Vexacuksesta tuli sen jälkeen Lothorin joukkojen ylin kenraali ja hän otti usein yhteen Zurganen kanssa. Vihanpito johti niin pitkälle, että Vexacus lopulta tuhosi Zurganen, kun Zurganen käyttämä Hyper Zurganezord oli tuhoutunut. Vexacus tuhosi hänet kenraaleista ensimmäisenä osana suunnitelmaansa tuhota kaikki kenraalit ja syrjäyttää Lothor. Myöhemmin Motodrone koki saman kohtalon kuin Zurgane. Vexacus liittoutui Marahin ja Kaprin kanssa Lothoria vastaan. Viimeisissä jaksoissa kuitenkin selvisi, että Marahin ja Kaprin liittoutuminen hänen kanssaan kuului Lothorin suunnitelmaan ylikuormittaa Pahuuden syvänne. Marah ja Kapri järjestivät Vexacuksen häviön taistelussa rangereita vastaan, jossa tuhoutui samalla myös Thunder Rangereiden käyttämä Thunder Megazord. Hän palasi vielä kerran, kun Lothor avasi syvänteen. Pian Shane kuitenkin tuhosi Vexacuksen uudestaan.


title: Power Rangers Ninja Stormin viholliset

text: Äänenä toimi Michael Hurst.


title: Power Rangers Ninja Stormin viholliset

text: Shimazu oli alun perin patsas, joka piti sisällään muinaisen japanilaisen sotaherraklaanin jäänteet. Motodrone herätti sen vahingossa henkiin hänen ja Cameron Watanaben välisen taistelun aikana. Shimazu liittyi Lothorin joukkoihin ja vapautti kolme susimaista hirviötä, joita kutsuttiin Wolfbladeiksi. Wolfbladet tuhoutuivat, mutta Shimazu pysyi Lothorin joukoissa melkein kauden loppuun asti.


title: Power Rangers Ninja Stormin viholliset

text: Shimazu suunnitteli yhdessä Vexacuksen kanssa ottavansa Lothorin avaruusaluksen haltuunsa. Vexacus kuitenkin myöhemmin petti hänet. Shimazu liittoutui sen jälkeen Marahin ja Kaprin kanssa, joista oli juuri selvinnyt, että he olivat oikeasti viisaita ja olivat vain pitäneet älykkyytensä piilossa. Marah, Kapri ja Shimazu hyökkäsivät kukin omalla zordillaan rangereita vastaan, mutta heidän zordinsa tuhottiin. Sen jälkeen Marah ja Kapri tuhosivat Shimazun ja hänestä jäi jäljelle vain hänen naamionsa. Selvisi, että Marah ja Kapri olivat työskennelleet Lothorille koko ajan.


title: Power Rangers Ninja Stormin viholliset

text: Myöhemmin Shimazu palasi, kun Lothor avasi Pahuuden syvänteen. Shane tuhosi hänet punaisena Battlized Rangerina. Ei ole kuitenkaan varmuutta tuhoutuiko hän kokonaan.


title: Power Rangers Ninja Stormin viholliset

text: Äänenä toimi Jeremy Birchall. Shimazun nimi juontaa juurensa Shimazu-klaanista.


title: Power Rangers Ninja Stormin viholliset

text: Marah ja Kapri olivat Lothorin siskontyttöjä ja Camin serkkuja. Tiedetään myös, että Marahin ja Kaprin vanhemmat sallivat siskosten oleskella Lothorin kanssa, kun hän yritti haalia valtaa itselleen.


title: Power Rangers Ninja Stormin viholliset

text: Vaikka he molemmat olivat hieman hölmöjä oli Marah, jolla oli mustat hiukset ja hyönteismäinen päähine, vielä Kapriakin typerämpi. Kapri, jolla oli vaaleanpunaiset hiukset, oli toisaalta kaksikosta ilkeämpi ja ylimielisempi. Marah ja Kapri yrittivät jatkuvasti todistaa sedälleen olleensa tarpeeksi pahoja kuulumaan hänen joukkoihinsa. Lothor kuitenkin piti heitä enemmänkin riesana kuin avustajina. Kapri käytti yleensä myös Lothorin PAM-laitetta (Personal Alien Manager), jolla hän kutsui avuksi hirviöitä eri puolilta galaksia ja myös suurensi heitä.


title: Power Rangers Ninja Stormin viholliset

text: Eräänä päivänä Marahin vanha ystävä Beevil saapui Lothorin alukselle ja otti Marahin paikan Lothorin joukoissa. Suruissaan Marah sai Dustinin, Keltaisen Wind Rangerin, luottamaan itseensä ja kertoi hänelle, miten he onnistuisivat tuhoamaan Beevilin. Lopulta kuitenkin selvisi, että kaikki oli vain ollut osa hänen suunnitelmaansa tehdä Beevilistä entistä voimakkaampi. Beevil tuhoutui, mutta siitä huolimatta Lothor ja hänen joukkonsa olivat ylpeitä Marahista, kun hän oli taitavasti huijannut Dustinia. Marah näytti selvästi katuneen tekoaan, vaikka hän väittikin olleensa oikeasti paha.


title: Power Rangers Ninja Stormin viholliset

text: Kauden loppupuolella vaikutti siltä, että Marah ja Kapri suunnittelivat Lothorin syrjäyttämistä hänen kenraaliensa avulla. Se oli kuitenkin vain kaikki osa Lothorin suunnitelmaa. Selvisi myös, että Marah ja Kapri olivat oikeasti älykkäitä ja he olivat koko sarjan ajan vain esittäneet hölmöjä. Lothor käytti heitä kenraaliensa tuhoamiseen, jotta kenraalit vahvistaisivat Pahuuden syvännettä ja lopulta ylikuormittaisivat sen. Kun Lothor katsoi saaneensa tytöistä kaiken haluamansa irti hän petti heidät ja jätti tuhoutumaan avaruusaluksensa mukana. He vaihtoivat sen jälkeen puolta ja auttoivat rangereita vapauttamaan kauden alussa vangitut ninjaoppilaat. Marah ja Kapri liittyivät lopulta Wind Ninja Academyyn uusina alokkaina.


title: Power Rangers Ninja Stormin viholliset

text: Marahia näytteli Katrina Devine. Kapria näytteli Katrina Browne.


title: Power Rangers Ninja Stormin viholliset

text: Kelzakit olivat Lothorin ninjoja muistuttaneita rivisotilaita, joilla oli mustat asut ja ponihännät. Niillä oli myös punainen käärmekuvio keskellä kasvoja. Ne käyttivät aseinaan miekkoja ja nuijia.


title: Power Rangers Ninja Stormin viholliset

text: Kelzak Furiet muistuttivat tavallisia Kelzakeja, mutta niillä oli punaiset asut. Ne olivat myös voimakkaampia ja vaikeampia voittaa.


title: Power Rangers Ninja Stormin viholliset

text: Lothor ja hänen kätyrinsä lähettivät hirviöitä taistelemaan rangereita vastaan. Kauden hirviöt otettiin Super Sentai -sarjasta "Ninpuu Sentai Hurricaneger". Hirviöt kasvoivat suuriksi, kun niille lähetettiin Lothorin avaruusaluksesta käärö. Hirviöt päätyivät tuhouduttuaan Pahuuden syvänteeseen.


title: Piin elämä

text: Piin elämä () on Yann Martelin vuonna 2001 julkaistu romaani. Kirja kertoo haaksirikkoutuneesta laivasta pelastuneen intialaispojan ja bengalintiikerin selviytymistarinan. Se voitti vuoden 2002 Booker-palkinnon, vuoden 2003 Exclusive Books Boeke -palkinnon Etelä-Afrikassa sekä Aasian–Tyynenmeren amerikkalaisen kirjallisuuden palkinnon () aikuisten fiktio -sarjassa 2001–2003.


title: Piin elämä

text: Kirjaan perustuen on tehty samanniminen elokuva (2012).


title: Piin elämä

text: "Piin elämä" jakautuu kolmeen osaan.


title: Piin elämä

text: Kirjan ensimmäisessä osassa Piscine Molitor Patel, lempinimeltään Pii, muistelee lapsuuttaan Puducherryssä. Piin perhe on suhteellisen varakas: hänen isänsä on eläintarhan johtaja, ja Piillä on sen myötä jonkin verran kokemusta eläimistä. Pii on hindu, mutta varhaisteini-iässä hän tutustuu kristinuskoon ja islamiin, ja löytää mieluisia puolia kaikista kolmesta.


title: Piin elämä

text: Intian poliittinen tilanne ajaa Piin perheen muuttamaan Kanadaan. Kirjan toisessa osassa he lähtevät eläintarhansa eläinten kanssa japanilaisella "Tsimtsum"-aluksella merimatkalle, mutta pian lähtönsä jälkeen laiva haaksirikkoutuu. Pii joutuu pelastusveneeseen yhdessä loukkaantuneen seepran, borneonorangin, täplähyeenan ja bengalintiikeri Richard Parkerin kanssa. "Tsimtsum" uppoaa vieden kaikki muut mukanaan.


title: Piin elämä

text: Hyeena syö loukkaantuneen seepran ja surmaa myös orangin. Richard Parker tappaa ja syö hyeenan. Kun pelastusveneen ruokavarat käyvät vähiin, Pii alkaa kalastaa ja ruokkii myös Richard Parkeria, jottei tämä söisi häntäkin. Hän opettaa sille reviirirajat hyödyntämällä tiikerin merisairausalttiutta.


title: Piin elämä

text: Nälkä ja nestevajaus tekevät Piin välillä sokeaksi, ja hän kohtaa toisen pelastusveneessä ajelehtivan sokean, ranskalaisen. Ranskalainen nousee Piin veneeseen, mutta Richard Parker tappaa hänet.


title: Piin elämä

text: Vene saapuu merilevän päällä kasvavalle saarelle, jolla Piin ja Richard Parkerin lisäksi on vain nelisormimangusteja. Pii saa selville, että saarta kannatteleva levä on lihansyöjä, ja peloissaan hän palaa pelastusveneellään merelle houkuteltuaan tiikerin takaisin mukaansa.


title: Piin elämä

text: Piin koettelemus kestää kaikkiaan 227 päivää. Sen lopuksi pelastusvene saapuu Meksikon rannikolle, ja Richard Parker pakenee viidakkoon.


title: Piin elämä

text: Kirjan kolmas osa on Japanin liikenneministeriön merenkulkuosaston virkamiesten selonteko kohtaamisestaan Piin kanssa. Virkamiehet pyrkivät selvittämään "Tsimtsumin" uppoamisen syyn, ja he haastattelevat Piitä tapahtuneesta. He eivät kuitenkaan usko hänen kertomustaan. Niinpä Pii kertoo selviytymisestään toisenlaisen tarinan, jonka tapahtumat muistuttavat kirjan toisen osan kertomusta, mutta jossa eläinten sijaan pelastusveneessä hänen lisäkseen ovat hänen äitinsä, merimies ja laivan kokki. Kokki surmaa merimiehen ja Piin äidin, syö heidän ruumiinosiaan ja käyttää niitä syöttinä. Virkamiehet päättelevät ensimmäisen tarinan orankin edustavan Piin äitiä, seepran merimiestä, hyeenan kokkia ja Richard Parkerin Piitä itseään.


title: Piin elämä

text: Brasilialaiskirjailija Moacyr Scliarin vuonna 1981 julkaistu novelli "Max and the Cats" kertoo natsi-Saksasta pakenevasta nuorukaisesta, joka laivan upottua jää lastina olleesta eläintarhasta pelastuneen jaguaarin kanssa kaksistaan jollaan.


title: Piin elämä

text: Scliar piti Martelin kirjan juonta immateriaalioikeuksiensa loukkauksena. Martel on kiittänyt Scliaria kirjan esipuheessa "elämän kipinästä", mutta ei ole oman kertomansa mukaan lukenut Scliarin novellia, vain sitä koskevan arvostelun.


title: Nexus 4

text: Nexus 4 on Googlen neljäs Nexus-nimellä markkinoima älypuhelin. Puhelimen on valmistanut LG. Se tuli myyntiin 13. marraskuuta 2012.


title: Nexus 4

text: Puhelimeen asennettu käyttöjärjestelmä on Android-käyttöjärjestelmä, 4.3 ”Jelly Bean”. Nexus-puhelimissa on puhdas Android-käyttöjärjestelmä, eikä valmistaja ole luonut siihen omia lisäyksiä tai muutoksia. Tämä takaa sen, että käyttäjä saa aina uusimman version käyttöjärjestelmästä heti kun se on saatavilla.


title: Nexus 4

text: Puhelimen näyttö on kapasitiivinen True HD IPS Plus -kosketusnäyttö, jonka resoluutio on HD-tasoa eli 1280×768 pikseliä, toistaen 16 miljoonaa eri väriä. Prosessori on Snapdragon S4 Pro neljällä 1,5 GHz:n Krait-ytimellä. Keskusmuistin määrä on 2 gigatavua. Kameran taustavalaistu sensori on kooltaan kahdeksan megapikseliä, ja sillä voi kuvata Full HD- eli 1080p-tasoista videokuvaa.


title: Nexus 4

text: Puhelimesta julkistettiin 8 gigatavun ja 16 gigatavun muistilla varustetut versiot. Puhelimesta ei löydy MicroSD-korttipaikkaa, eikä se tue LTE-nopeuksia.


title: Syväoja

text: Syväoja voi tarkoittaa seuraavia:


title: Kemin Pallotoverit

text: Kemin Pallotoverit (KPT-85) on Kemin kaupungissa toimiva jalkapalloseura. Nykyään se on keskittynyt juniori- ja harrastejalkapalloiluun.


title: Kemin Pallotoverit

text: Seura yhdisti toimintansa 1999 Karihaaran Tenhon jalkapallojaoston kanssa. Myöhemmin samana vuonna KPT-85 fuusioitui Kemin Palloseuran ja Visan Pallon kanssa muodostaen uuden seuran PS Kemi Kingsin. Kaikki kolme joukkuetta jatkoivat kuitenkin junioritoimintaa omilla nimillään.


title: Kemin Pallotoverit

text: Suomen toiseksi korkeimmalla sarjatasolla Ykkösessä KPT-85 pelasi kolme kautta vuosina 1997–1999. Seuran sarjapaikka siirrettiin fuusion myötä PS Kemille. Kakkosessa KPT-85 pelasi vuodet 1989–1996.


title: Kohtamäki

text: Kohtamäki on suomalainen sukunimi:


title: Viita

text: Viita tai Wiita on suomalainen sukunimi, joka on muun muassa seuraavilla henkilöillä:


title: Nexus 10

text: Nexus 10 on Googlen ja Samsungin kehittämä Nexus-sarjaan kuuluva taulutietokone. Laite julkaistiin 29. lokakuuta 2012 ja sen valmistaa korealainen Samsung. Nexus 10 on Googlen ensimmäinen kymmentuumainen tablet-tietokone.


title: Nexus 10

text: Nexus 10:ssä on Googlen Android-käyttöjärjestelmän versio 4.2, joka tuo käyttöliittymään monia uudistuksia kuten tuen monille käyttäjille ja lukitusruudun widgetit. Laitteen näytön koko on noin 10 tuumaa ja tarkkuus 2 560 × 1 600 pikseliä. Pikseleitä tuumaa kohden (ppi) on 299, joten Nexus 10:ssä oli kaikkien aikojen tarkin tabletin näyttö.


title: Nexus 10

text: Nexus 10 on saatavilla 16 ja 32 gigatavun muistilla ja 3G-yhteydellä.


title: Friulit

text: Friulit ovat friulin kieltä puhuva etninen ryhmä pääasiassa Italian Friuli-Venezia Giulian alueella maan koillisosassa.


title: Friulit

text: Arviot friulien määrästä vaihtelevat. Euromosaic-tutkimuksen mukaan friulin kielen puhujia oli Friuli-Venezia Giulian 1 219 000 asukkaasta 526 000. Epävirallisten arvioiden mukaan heitä saattaa kuitenkin olla jopa 700 000, mikä tekisi heistä alueen asukkaiden enemmistön. Valtaosa heistä asuu Friuli-Venezia Giulian Udinen, Pordenonen ja Gorizian maakunnissa, mutta myös Triestessä on jonkin verran kielen puhujia. Muualla Italiassa asuu arviolta 170 000 friulin kielen puhujaa, ja se on Italian toiseksi puhutuin vähemmistökieli. Friuleja on aikanaan muuttanut myös ulkomaille. Maahanmuuttajayhteisöjä on esimerkiksi Kanadassa, Yhdysvalloissa, Argentiinassa, Australiassa, Ranskassa ja Saksassa. Torontoa sanotaan joskus neljänneksi suurimmaksi friulikaupungiksi Udinen, Pordenonen ja Gorizian jälkeen. Udinen yliopiston vuonna 1988 tekemän tutkimuksen mukaan Italian ulkopuolella asuu noin 800 000 friulia ja heistä noin puolet puhuu friulin kieltä.


title: Friulit

text: Friulien historia voidaan jäljittää carneihin, kelttiläiseen kansaan, jotka asettuivat nykyisen Italian koillisosiin 400-luvulla eaa. 100-luvulla eaa. alue joutui Rooman valtakunnan alaisuuteen. Rooman valtakunnan aikana alueelle tuli latinan kieli. Paikalliset ilmeisesti sekoittivat latinaan omaa kieltään, sillä vielä 300-luvulla jaa. paikallinen piispa kirjoitti, kuinka paikallinen maaseutuväestö ei osannut puhua latinaa, vaan puhui sekakieltä. Germaanit ja etenkin friulien alueet valloittaneet lombardit vaikuttivat voimakkaasti alueen kehitykseen ja friulien kulttuuriin.


title: Friulit

text: 1000-luku oli eräänlaista friulien kulta-aikaa, kun friulien alueella oli itsehallinto Friulin herttuakunnan muodossa. Keisari Henrik IV loi alueelle herttuakunnan ja antoi sen tittelin Aquileian patriarkka Sigeart von Beilsteinille ja tämän jälkeläisille. 1300-luvulla Marquard von Randeck loi "Constitutiones Patriae Foriiuliin", eli Friulien kotimaan perustuslain, joka pysyi voimassa vuoteen 1797 saakka. Herttuakunnan itsenäisyys päättyi kuitenkin jo aiemmin, kun Venetsia otti alueen haltuunsa vuonna 1420.


title: Friulit

text: Napoleon Bonaparte kukisti Venetsian vuonna 1797 ja myöhemmin alue päätyi Habsburgien Itävallalle. Campoformion sopimuksella vuonna 1866 alue vaihtoi taas omistajaa ja tällä kertaa siitä tuli osa nuorta Italiaa. Gorizian alue liitettiin Italiaan kuitenkin vasta ensimmäisen maailmansodan seurauksena vuonna 1918. Maailmansotien välillä friuleja muutti suuria määriä ulkomaille. Friuli-Venezia Giulian alue sai autonomisen aseman toisen maailmansodan jälkeen vuonna 1946. Friulin kieltä ryhdyttiin suojelemaan ja edistämään lain taholta kuitenkin vasta vuonna 1996. Friulit mainitaan erikseen myös vuonna 1999 tehdyssä vähemmistöjen oikeuksia suojelevassa laissa.


title: Jääpallon Maakuntasarja 1947

text: Jääpallon Maakuntasarja 1947 oli kolmanneksi korkein sarjataso. Sarja pelattiin cup-kilpailuna. Osallistuvia joukkueita sarjassa oli 53, enemmän kuin koskaan aiemmin. Viisi joukkuetta nousi seuraavaksi kaudeksi Suomensarjaan. Kilpailu aloitettiin paikallisotteluilla ja sarjaa pelattiin välieriin asti, jolloin neljä nousijaa oli enää voittamattomina jäljellä. Välierissä pudonneet neljä joukkuetta ratkaisivat keskenään viidennen nousijan.


title: Jääpallon Maakuntasarja 1947

text: VTU, LaKi, K-Pojat, TPK ja OPaPo nousivat seuraavaksi kaudeksi Suomensarjaan.


title: Bani Bariq

text: Bani Bariq on arabiheimo Saudi-Arabian eteläosista. Se on lähtöisin muinaisesta Al-Azdin heimosta, kuten myös klaanit Bani Aws, Bani Khazraj, Bani Khuza'a.


title: Jalonen

text: Jalonen on suomalainen sukunimi, joka on muun muassa seuraavilla henkilöillä:


title: Power Rangers Ninja Stormin zordit

text: Power Rangers Ninja Stormin zordit olivat rangereiden ohjaamia jättimäisiä mekaanisia koneita vuoden 2003 Power Rangers -televisiosarjassa "Power Rangers Ninja Storm". Niitä kutsuttiin Ninjazordeiksi, kuten aiemmin "Mighty Morphin Power Rangersin" kolmannen tuotantokauden zordeja. Teemana zordeissa olivat eläimet. Zordeista vastasi aluksi Cameron Watanabe ja myöhemmin hänen virtuaalinen kopionsa Cyber Cam.


title: Power Rangers Ninja Stormin zordit

text: Ninjazordit olivat Wind Rangereiden taisteluissa käyttämiä zordeja. Ninjazordit olivat kolme suurta mekaanista eläintä, Hawk, Lion ja Dolphin. Jokaisella niistä oli taisteluissa oma taistelumenetelmänsä, mutta ne pystyivät yhdessä muodostamaan myös Storm Megazordin.Ninjazordit muodostivat yhdistyessään Storm Megazordin, jossa Lion muodosti Megazordin vartalon, rinnuksen, jalat ja vasemman käden, Dolphin muodosti oikean käden ja Hawk muodosti Megazordin pään. Storm Megazord pystyi tuomaan rinnastaan Power Spherejä, joita se käytti avukseen taisteluissa. Se pystyi myös suuntaamaan lumimyrskyjä vihollisiaan päin sen vasemmassa hartiassa olleesta leijonan kauluksesta ja ampumaan oikeasta kädestään "Dolphin Blasteja" ja myös delfiinin silmistä lasersäteitä. Storm Megazord pystyi muuttumaan myös virtaviivaisempaan ja kapeampaan Lightning Megazord -muotoon, joka oli nopeampi liikkeissään. Tämä muoto kesti kuitenkin vain minuutin kerrallaan. Storm Megazord tuhoutui myöhemmin samassa räjähdyksessä Lothorzordin kanssa.


title: Power Rangers Ninja Stormin zordit

text: Storm Megazord pystyi muuttumaan Lightning Megazordiksi. Tässä muodossa Megazord muistutti enemmän ihmistä, jonka ansiosta se oli paljon nopeampi ja ketterämpi. Tämä muoto kesti kuitenkin vain 60 sekuntia kerrallaan.


title: Power Rangers Ninja Stormin zordit

text: Thunderzordit olivat kaksi Thunder Rangereiden taisteluissa käyttämää zordia. Molemmissa niistä oli raskas tykistö ja ne pystyivät yhdistymään Thunder Megazordiksi.Thunder Megazord syntyi kahden Thunderzordin yhdistyessä. Crimson Insectizord muodosti Megazordin pään, kädet ja ylävartalon ja Navy Beetlezord sen alavartalon, vyötärön, jalat ja rintapanssarin. Tämä Megazord oli Storm Megazordia voimakkaampi. Se tuhoutui myöhemmin taistelussa Vexacusta vastaan.


title: Power Rangers Ninja Stormin zordit

text: Samurai Star Chopper oli Vihreän Samurai Rangerin henkilökohtainen zord. Se muistutti ulkomuodoltaan hieman pääskyä ja oli lasertykeillä varustettu helikopteri.


title: Power Rangers Ninja Stormin zordit

text: Samurai Star Chopper pystyi muuttumaan Megazordiksi, jossa se käytti rinnassaan ollutta helikopterin roottoria suuren shurikenin tavoin ja myös Power Spherejä lisäaseistuksenaan. Tämä oli ainoa Ninja Stormin zordeista, joka selvisi viimeisestä taistelusta. Siksi sen uskotaan olevan vielä kunnossa jossain päin Power Rangers -universumia.


title: Power Rangers Ninja Stormin zordit

text: Cam loi kerran kaksi etäohjattua kopiota Samurai Star Chopperista. Kopioiden avulla rangerit pystyivät muodostamaan samanaikaisesti Samurai Storm Megazordin ja Samurai Thunder Megazordin. Niitä käytettiin vain kerran, koska kopiot ylikuormittuivat pian Samurai Storm Megazordin ja Samurai Thunder Megazordin viimeistelyiskujen jälkeen.


title: Power Rangers Ninja Stormin zordit

text: Samurai Storm Megazord syntyi, kun Samurai Star Chopper korvasi Dolphinzordin Storm Megazordin oikeana kätenä. Se ampui oikeasta kädestään voimakkaan laukauksen.


title: Power Rangers Ninja Stormin zordit

text: Samurai Thunder Megazord syntyi, kun Samurai Star Chopper yhdistyi Thunder Megazordin kanssa. Samurai Star Chopper asettui tässä yhdistelmässä Thunder Megazordin hartioille. Kuten Samurai Storm Megazordissä myös tässä yhdistelmässä samat Samurai Star Chopperin osat tulittivat vihollisia, mutta nyt yhdessä kahden alempana olevan pienemmän tykin kanssa.


title: Power Rangers Ninja Stormin zordit

text: Thunderstorm Megazord syntyi Storm Megazordin ja Thunder Megazordin yhdistyessä. Yhdistyminen tapahtui, kun Power Spheret 7 ja 8 oli ensin yhdistetty "Minizordiksi". Muodostumisensa jälkeen Minizord hajosi osiin ja muodosti Thunderstorm Megazordin kypärän ja nyrkit. Thunderstorm Megazordin viimeistelyiskun nimi oli Lion Blaster.


title: Power Rangers Ninja Stormin zordit

text: Hurricane Megazord syntyi, kun Storm Megazord, Thunder Megazord ja Samurai Star Megazord yhdistyivät. Yhdistyminen tapahtui, kun punainen, crimson ja vihreä ranger pudottivat Power Spheret 15, 16 ja 17 niille tarkoitettuihin koloihin. Sen seurauksena muodostui Ninja Firebird, joka muodosti Hurricane Megazordille sen pään, kruunun ja nyrkit. Megazordin kädet syntyivät samalla tavalla kuin Thunderstorm Megazordissa, mutta Samurai Star Megazord toimi Hurricane Megazordin rintapanssarina. Hurricane Megazordin viimeistelyiskun nimi oli "Typhoon Power", joka oli käytännössä jättimäinen sivuttainen pyörremyrsky. Vaikka Dolphinzord ei ollut osana tässä yhdistelmässä Tori nähtiin silti Hurricane Megazordin ohjaamossa. Tämä oli myös Megazordeista ainoa, jossa rangerit olivat yhteisessä ohjaamossa. Muissa Ninja Stormin Megazordeissa rangerit olivat yksin omien zordiensa ohjaamoissa.


title: Power Rangers Ninja Stormin zordit

text: Mighty Mammoth Zord oli suuri mammuttia muistuttanut tukizord (kuten Mighty Morphin Power Rangers -sarjassa Titanus ja Tor), joka pystyi käyttämään ja ampumaan useita Power Spherejä samanaikaisesti. Thunderstorm ja Hurricane Megazordit pystyivät myös ratsastamaan sillä. Yhdistelmien epäviralliset nimet olivat Thunderstorm Mammothzord ja Hurricane Mammothzord. Mighty Mammoth Zordin sai esiin vain sähkökitaraa muistuttaneella Lightning Riff Blasterilla. Vexacus onnistui myöhemmin tuhoamaan Mighty Mammoth Zordin.


title: Power Rangers Ninja Stormin zordit

text: Power Spheret olivat palloja, joista Megazordit saivat käyttöönsä erilaisia aseita. Power Spheren sai esiin, kun ranger laittoi zordinsa ohjaamossa haluamansa voimakiekon sille tarkoitettuun koloon. Sen jälkeen Megazordin rinnassa avautui luukku, josta Power Sphere ilmestyi ja sen sisältä paljastui zordille tilattu ase.


title: Replikantti

text: Replikantti tarkoittaa Philip K. Dickin romaanissa "Palkkionmetsästäjä" ja siihen perustuvassa elokuvassa "Blade Runner" olevia ihmisten kaltaisiksi tehtyjä biologisia robotteja. Nexus-6-sarjan replikantit ovat Tyrell-yhtiön geneettisesti suunniteltuja ja näennäisesti täysin ihmisten kaltaisia paitsi, että niillä on suurempi kestävyys ja voimakkuus sekä vaihteleva älykkyys mallista riippuen.


title: Replikantti

text: Replikantteja käytettiin Maan ulkopuolella orjatyöläisinä, hengenvaarallisissa tutkimusretkissä ja toisten planeettojen kolonisoinnissa. Verisen kapinan jälkeen ne julistettiin lainsuojattomiksi Maassa kuolemanrangaistuksen uhalla.


title: Replikantti

text: Niiden elinikä on rajattu neljään vuoteen, jonka jälkeen ne kuolevat. Poliisin "Blade Runner" -erikoisyksiköt saivat ampua nämä replikantit tavatessan. Sitä ei kutsuttu teloitukseksi vaan "peruutukseksi" tai "syrjään siirtämiseksi" ().


title: Replikantti

text: Karanneet Nexus-6 -replikantit:Prisin ja Zhoran rooleja sekoitetaan elokuvassa: Zhora toimii kuten "perusilotyttömalli", yrittäen käydä stripparista; toisaalla Pris (pukeutuneena kuten ilotytöt) kykenee taistelemaan akrobaattisesti ja melkein surmaa Deckardin.


title: Replikantti

text: Muita replikantteja:


title: Replikantti

text: Replikanttien sarjanumerosta ilmenee erinäisiä tietoja, esimerkiksi Pris «N6FAB21416»: "N6": sarja Nexus-6, "F": sukupuoli=nainen, "A": fyysinen kestävyys ja "B": yksikön älykkyystaso. Viimeiset numerot kertovat replikantin aktivointipäivän, tässä "21416" vastaa päiväystä «02-14-2016» eli 14. helmikuuta 2016.


title: Replikantti

text: "Blade Runner"in tumma ja paranoidi ilmapiiri sekä elokuvan lukuisat versiot ovat ruokkineet Deckardin replikanttiutta koskevia spekulaatioita ja kiistelyjä.


title: Replikantti

text: "Palkkionmetsästäjä"-romaanissa päähenkilö Rick Deckard lähtee yhdessä kohtaa seuraamaan androidia, joka itse luulee olevansa poliisi, lavastetulle poliisiasemalle. Deckard pakenee ja "peruuttaa" joitain androideja ennen paluutaan omalle poliisiasemalleen. Deckard tekee Voight-Kampff-testin eikä se osoita hänen olleen androidi.


title: Replikantti

text: Elokuvassa Deckardia esittänyt Harrison Ford on sanonut, ettei hän usko hahmonsa olleen replikatti, ja lisäksi tähdentää keskustelleensa ohjaajan Ridley Scottin kanssa siitä että Deckard on ihminen. Ohjaaja Ridley Scott on useissa haastatteluissa kuitenkin tähdentänyt Deckardin olleen replikantti. Hahmo kerää vanhoja valokuvia pianonsa päälle, mutta tällä ei kuitenkaan ole perhettä, paitsi ex-vaimo (joka kutsuu häntä "kylmäksi kalaksi").


title: Replikantti

text: Ohjaajan versiossa Gaff (Edward James Olmos) jättää Deckardille yksisarvis-origamin päivää sen jälkeen kun Deckard uneksi sellaisesta. Ennen kuin Deckard löytää yksisarvisen, Gaff sanoo hänelle: "Sääli, ettei hän [Rachael] jää eloon. Mutta toisaalta, kuka jää?" Myös J. F. Sebastianin kodissa hänen lelujensa joukossa näkyy yksisarvinen (nukkuvan Sebastianin oikealla puolella, kun Pris hiippailee hänen huoneistossaan). Ohjaajan version unijaksoissa esiintyy yksisarvisia useita kertoja, ja niille löytyy myös selitys elokuvassa; Rachaelin valmistajat tietävät hänen muistonsa (muisto hämähäkistä, kuten Deckard elokuvassa sen hänelle selittää). Se että Gaff jättää yksisarvinen-origamin Deckardin oven taakse kertoo siitä, että Gaff on tietoinen Deckardin unesta yksisarvisesta.


title: Replikantti

text: Paul Sammon, dokumentin "Future Noir: The Making of Blade Runner" tekijä, on ehdottanut haastatteluissa että Deckard myös oli Nexus-7, seuraavan sukupolven replikantti jolla ei ole supervoimia tai älyä, mutta jonka aivoimplantit täydentävät ihmisen illuusion. Tähän näkemykseen yhtyy myös ohjaaja Ridley Scott. Sammon ehdottaa myös ettei Nexus-7-replikantteihin ole asennettu itsetuhojärjestelmää, joka lopettaa Nexus-6-replikanttien elämän neljän vuoden kohdalla. Tämä voisi tehdä niistä kuolemattomia. Myös tämä vahvistaa epäilyä, että Rachael on Nexus-7.


title: Replikantti

text: Sammon lisäksi toteaa Ridley Scottin ajatelleen, että olisi provosoivampaa ehdottaa Deckardin olleen replikantti, mutta olla antamatta siihen tyhjentävää vastausta. Tämä sopii elokuvan keskeiseen teemaan "mitä on olla ihminen?" Tärkeää ei ole se, onko Deckard replikantti vai ei, mutta tuo mahdollisuus ja epävarmuus hämärtää ihmisten ja replikanttien välistä rajaa.


title: Replikantti

text: Kysyttäessä Scottilta lokakuussa 2012 "Blade Runnerin" mahdollisesta jatko-osasta hän vastasi: "Ei se ole pelkkä huhu, se on tapahtumassa. "− Onko Harrison Ford mukana?" En tiedä vielä. "− Onko hän liian vanha?" Hänhän oli Nexus-6, joten emme tiedä, kauanko hän elää. Siinä kaikki, mitä voin sanoa tässä vaiheessa." ("It's not a rumor—it's happening. With Harrison Ford? I don't know yet. Is he too old? Well, he was a Nexus-6 so we don't know how long he can live. And that's all I'm going to say at this stage.")


title: Fig

text: Fig voi tarkoittaa seuraavia:


title: Kulmala

text: Kulmala on suomalainen sukunimi, joka on muun muassa seuraavilla henkilöillä:


title: Fornost Erain

text: Fornost Erain (tai vain Fornost) oli "Taru sormusten herrasta" -kirjasarjassa Arnorin maakunnan, Arthedainin, pääkaupunki, jonka Angmarin Noitakuningas valloitti hyökätessään Arnoria vastaan.


title: Fornost Erain

text: Elendil perusti Arnorin vuonna 3320 Toista Aikaa samaan aikaan kuin hänen poikansa Isildur ja Anárion perustivat Gondorin. Arnorin pääkaupunki oli Annúminas Evendim-järvellä, mutta vuonna 861 Kolmatta Aikaa Annúminas hylättiin ja pääkaupunki siirtyi Fornostiin. Noitakuninkaan suuri voitto pohjoisessa oli vuonna 1974 Kolmatta aikaa, kun hänen joukkonsa valtasivat Fornost Erainin, Arthedainin pääkaupungin. Kun sen maakunta kaatui, tuhoutui sen mukana kaikki mitä Arnorin kuningaskunnasta oli jäljellä.


title: Fornost Erain

text: Vuonna 1974 Kolmatta aikaa Gondorin kenraali Eärnur rantautui Mithlondin satamaan mukanaan Gondorin sotajoukko. Hänen armeijaansa liittyi Lindonin haltioita ja pohjoisen "dúnedain"in jäänteet ja he marssivat Noitakuninkaan luo. He eivät löytäneet Noitakuningasta Fornostista vaan läheltä Evendimin järveä, Arnorin entisten kuninkaiden kotoa, Annúminaksesta. Taistelu tunnettiin nimellä Fornostin taistelu.


title: Fornost Erain

text: Eärnurin armeijaan liittyi myöhemmin Glorfindel ja hänen haltiansa Rivendellistä. Haltioiden ja ihmisten yhdistyneet voimat voittivat Noitakuninkaan ja tämän armeijan. Taistelun jälkeen Noitakuningas pakeni itään, Mordoriin, ja kun Angmarin kuningaskunnalla ei ollut johtajaa, se tuhoutui. Eärnur olisi halunnut jatkaa Noitakuninkaan jahtaamista, mutta Glorfindel pysäytti hänet lausuen muistettavimman ennustuksensa: ”Hänen aikansa ei ole vielä tullut. Eikä hän miehen kädestä saa surmaansa.”


title: Luettelo NHL:n työsulkupelaajista Suomessa

text: Tämä luettelo sisältää NHL:n työsulkukausien 1994–1995, ja 2012–2013 aikana Suomen jääkiekkosarjoissa esiintyneet NHL-pelaajat.


text:
Myös Teemu Selänteellä oli työsulkusopimus Jokereiden kanssa, mutta hän ei pelannut lopulta otteluakaan polvivamman vuoksi.
TuTon Matt Bradley ja Jesse Winchester jäivät edellisen NHL-kauden päätteeksi vapaiksi agenteiksi ja hakivat työsulun ajan NHL-sopimusta. Lopulta molemmat jäivät työsulun päätyttyä ilman sopimusta. Winchester pelasi loppukaudella SM-liigaa Jokereissa, mutta Bradley loukkantui vain yhden TuTossa pelaamansa ottelun jälkeen, eikä ole sittemmin palannut kaukaloihin.


title: Agnotologia

text: Agnotologia on oppi joka tutkii mielipiteiden tai kansan/kansanosan harhauttamista tieteellisillä tuloksilla tai väittämillä. Stanfordin yliopiston professori Robert Proctor (tieteen historia) on ehdottanut epätarkan tai harhaanjohtavan tieteen tarkoituksellisesti luomaan epäilyyn tai väliinpitämättömyyteen käsitettä "agnotologia". ()


title: Agnotologia

text: Esimerkiksi tupakkateollisuuden käyttämä tiedeperustainen argumentointi jolla se pyrkii välttämään vastuuta tupakoinnin terveyshaitoista Agnotologiaa esiintyy myös taloudellisia ja sotilaallisia etuja sisältävissä terveys- ja ympäristökysymyksissä kuten ilmastonmuutos ja Laukaanjoen fosforipäästöt.


title: Khalil al-Wazir

text: Khalil al-Wazir eli Abu Jihad (10. lokakuuta 1935 Ramla, Palestiina – 16. huhtikuuta 1988 Tunis, Tunisia) oli Jasser Arafatin kakkosmies. Hänet ammuttiin Tunisissa Israelin salaisen palvelun Mossadin suunnittelemassa operaatiossa.


title: Khalil al-Wazir

text: Mossad on kieltänyt osallisuutensa murhaan, mutta marraskuussa 2012 israelilainen Yediot Aharonot -lehti julkaisi operaatiota johtaneen Nahum Levin haastattelun vuodelta 2000, jossa tämä myöntää asian.


title: Sacrilegious Impalement

text: Sacrilegious Impalement on suomalainen black metal -yhtye. Yhtyeen on perustanut vuonna 2005 kitaristi Impaler Von Bastard.


title: Sacrilegious Impalement

text:
Yhtye korvasi Perjantaina 23. huhtikuuta 2010 Mardukin Firebox Metal Fest 3:sessa illan pääesintyjänä.
Marduk (yhtye) joutui peruuttamaan tulonsa Islannin tuhkapilvien aiheuttamien lento-ongelmien takia.


title: II – Exalted Spectres

text: II – Exalted Spectres on Sacrilegious Impalementin toinen täyspitkä albumi. Se julkaistiin vuonna 2011 levymerkillä Hammer of Hate.


title: II – Exalted Spectres

text: Albumin vinyylipainos julkaistiin syyskuussa 2012.


title: II – Exalted Spectres

text: Kaikki kappaleet säveltänyt Impaler von Bastard ja sanoittanut Hellwind Inferion, paitsi kappaleen Aletheia, jonka on sanoittanut Vesa Iitti.


title: Baselin kyyhky

text: Baselin kyyhky on Sveitsissä Basel-Stadtin kantonissa 1. heinäkuuta 1845 julkaistu postimerkki. Se oli maailman ensimmäinen kolmivärinen postimerkki ja ainoa kantonin julkaisema merkki.


title: Baselin kyyhky

text: Vuonna 1843 Baselin postimestari Johannes Bernoulli ehdotti postimerkin julkaisemista ja ehdotus hyväksyttiin tammikuussa 1844. Ensimmäinen merkki julkaistiin kuitenkin vasta seuraavan vuoden heinäkuussa. Samalla päätettiin, että kaupungin sisällä postimaksu oli 2,5 rappenia aina 15,5 grammaan asti ja rajojen ulkopuolelle 5 rappenia.


title: Baselin kyyhky

text: 2,5 rappenin arvoisen Baselin kyyhky -merkin suunnitteli arkkitehti Melchior Berri, ja siinä on kuvattuna kirjettä nokassaan kantava valkoinen kyyhky. Ylhäällä keskellä on kuvattuna Baselin vaakunan piispansauva. Merkki kaiverrettiin ja painettiin frankfurtilaisessa H.B. Krebsissä paksulle keltavalkoiselle paperille. Yhdellä arkilla oli viisi kahdeksan merkin riviä. Merkin värit ovat musta, karmiininpunainen ja sininen.


title: Baselin kyyhky

text: Muiden Sveitsin kantonien tapaan Baselin kyyhky ei saavuttanut yleisön suosiota ja se vedettiin pois käytöstä joulukuussa 1848 ja Basel ei enää sen jälkeen julkaissut omia merkkejä. Viimeaikaisten tutkimusten perusteella merkkejä painettiin kaikkiaan 41 480 kappaletta.


title: Cultus Nex

text: Cultus Nex on Sacrilegious Impalementin ensimmäinen studioalbumi. Levyn on julkaissut vuonna 2009 Hammer of Hate.


title: Cultus Nex

text: Kaikki kappaleet säveltänyt Impaler von Bastard ja sanoittanut Kaosbringer, Hellwind Inferion ja von Bastard.


title: Päätäntäarvo

text: Päätäntäarvo on tapa mitata informaation arvoa.


title: Päätäntäarvo

text: Päätäntäarvo määritellään pienimpänä rahakorvauksena, joka tarvittaisiin, jotta päätöksentekijä suostuisi toimimaan informaation saannin jälkeen samoin kuin hän olisi toiminut ennen informaation saamista. Päätäntäarvo on aina positiviinen, koska informaatio auttaa päätöksentekijää tekemään parempia päätöksiä ja ohjaamaan tapahtumien kulkua. Päätäntäarvoa käytetään muun muassa arvioitaessa tiedonhankintaprosessin kannattavuutta.


title: Päätäntäarvo

text:
Päätäntäarvo voidaan määrittää maksimoimalla suure
formula_1 missä


title: Päätäntäarvo

text: Ongelmana on määrittää, mikä formula_5 maksimoisi lausekkeen. Käytännössä usein kuitenkin lausekkeen osoittaja ja nimittäjä ovat tuntemattomia. Tämän takia on monesti helpompaa mitata informaation arvoa erityisessä informaation arvoasteikossa, jossa eri tiedoille annetaan pistearvo sen mukaan, kuinka tärkeitä ne ovat verrattuna johonkin perusinformaatioon.


title: Syrjälä

text: Syrjälä on suomalainen sukunimi, joka on muun muassa seuraavilla henkilöillä:Syrjälä on käytössä myös paikannimenä:


title: Dag Hammarskjöld invert

text: Dag Hammarskjöld invert (”Dag Hammarskjöld kääntö”) on nimitys, jota käytetään Yhdysvaltain postilaitoksen 23. lokakuuta 1962 julkaisemasta neljän sentin arvoisesta Dag Hammarskjöldia kuvaavasta postimerkistä. Kuvassa on Hammarskjöld taustallaan YK:n rakennuksia. Kyseessä on virhepainama, jossa keltainen taustaväri on painettu merkkiin väärinpäin. Merkki tunnetaan myös nimellä ”Day's Folly” (”Dayn hölmöys”) silloisen postilaitoksen johtajan J. Edward Dayn mukaan. Day tilasi tahallaan uusintapainoksen virhepainamasta välttääkseen merkin tulemisen keräilyharvinaisuudeksi. Lisätilaus virhepainamasta tehtiin 16. marraskuuta.


title: Dag Hammarskjöld invert

text: Postimerkki painettiin Giorin painossa 200 merkin laatoilla. Merkin suunnitteli Herbert Sanborn ja kaiversi C. A. Brooks. Virhepainamaa painettiin kaikkiaan 40,27 miljoonaa ja normaaliversiota 121,44 miljoonaa kappaletta.


title: Dag Hammarskjöld invert

text: Ei ole tiedossa paljonko alkuperäistä virhepainamaa painettiin ja sitä ei pysty erottamaan uusintapainoksesta kuin varhaisen postileiman perusteella. Nämä varhaiset leimaukset ja merkin alkuperäiset ensipäivän kuoret ovat arvokkaita keräilykohteita.


title: Mies Reenkola

text: Mies Arno Heikki Reenkola, sukunimi vuoteen 1939 Renvall (29. helmikuuta 1908 Helsinki – 11. lokakuuta 1988 Rauma) oli suomalainen gynekologi, joka tuli tunnetuksi 1970-luvulla julkaisemistaan muistelmista.


title: Mies Reenkola

text: Reenkolan vanhemmat olivat senaattori Heikki Renvall ja tämän ensimmäinen puoliso oopperalaulajatar Aino Ackté. Glory Leppänen oli hänen vanhempi sisarensa. Reenkola pääsi ylioppilaaksi 1927 ja valmistui lääketieteen kandidaatiksi 1930, lisensiaatiksi 1936 sekä lääketieteen ja kirurugian tohtoriksi 1941.


title: Mies Reenkola

text: Reenkola toimi Helsingin yleisen sairaalan naistenklinikan apulaislääkärinä 1936–1942, sotavuosina kenttäsairaalan lääkärinä ja sitten yksityislääkärinä Helsingissä 1944–1948 ja Turussa 1948–1954. Hän oli Turun yliopiston naistenklinikan apulaisylilääkäri 1948–1953 ja dosentti 1948–1963. Viimeksi Reenkola toimi Rauman seudun aluesairaalan synnytys-ja naistentautien osaston ylilääkärinä 1955–1973 ja johtavana ylilääkärinä 1964–1973. Reenkola oli myös Rauman kaupunginvaltuuston jäsen 1961–1968.


title: Mies Reenkola

text: Vuonna 1941 Reenkola oli jonkin aikaa saksalaisen gynekologi Carl Claubergin johtamalla klinikalla Puolassa ja tutki siellä sterilointimenetelmää, jossa sulaa parafiinia ruiskutetaan naisen munajohtimiin. Oman kertomansa mukaan Reenkola teki kokeita vain eläimillä. Claubergin tarkoituksena oli kehittää massasterilointitekniikka, jolla vallattujen alueiden väestö voitaisiin tehdä hedelmättömäksi ja hän käytti tutkimuksissa koekaniineina puolalaisia naisvankeja. Reenkola joutui palaamaan Suomeen kesken tutkimusten jatkosodan alettua eikä päässyt enää takaisin jatkamaan tutkimuksiaan.


title: Mies Reenkola

text: Reenkola oli naimisissa kolme kertaa. Vuosien 1930–1938 liitosta Hilkka Mirjam Lindholmin (k. 1938) kanssa syntyi kaksi lasta. Vuosien 1939–1950 liitto Sylvi Maria Korhosen kanssa päättyi avioeroon, liitosta syntyi viisi lasta. Vuodesta 1951 Reenkolan puoliso oli Lisbeth Halonen, liitosta syntyi kuusi lasta.


title: Itä–Länsi-ottelu 2013

text: Vuoden 2013 Itä–Länsi-ottelu oli järjestyksessään miesten 79. pesäpallon vuotuinen arvo-ottelu. Ottelu pelattiin Hyvinkäällä Pihkalan pesäpallostadionilla 12.–14. heinäkuuta 2013. Paremmuus ratkottiin viidessä sarjassa: miehet, naiset, A-pojat, B-pojat ja B-tytöt. Itä–Länsi-tapahtuma järjestettiin Hyvinkäällä miesten osalta viidennen ja naisten osalta seitsemännen kerran.


title: Itä–Länsi-ottelu 2013

text: Länsi voitti miesten ottelun jaksoin 2–0 ja naisten ottelun luvuin 1–0.


title: Itä–Länsi-ottelu 2013

text:
Molempiin joukkueisiin valittiin yksi pelaaja yleisöäänestyksen perusteella. Varsinaisina valitsijoina toimivat Idällä Jukka Holttinen ja Lännellä Kari Kuusiniemi.
Idän pelinjohtajiksi valittiin Mikko Kuosmanen ja Sami Purmonen. Lännen pelinjohtajina puolestaan toimivat Pasi Virtanen ja Jussi Haapakoski. Yleisöäänestyksellä otteluun valittiin Idän joukkueeseen Toni Kohonen ja Lännen joukkueeseen Henri Puputti.Molempiin joukkueisiin valittiin yksi pelaaja yleisöäänestyksen perusteella. Varsinaisina valitsijoina toimivat Idällä Kirsi Lakaniemi ja Lännellä Tiia Pöntinen.
Idän pelinjohtajiksi valittiin Jukka Mäkinen ja Niina Sippola. Lännen pelinjohtajina puolestaan toimivat Jukka Liikala ja Timo Kankaanpää. Yleisöäänestyksellä otteluun valittiin Idän joukkueeseen Henna Kytösalmi ja Lännen joukkueeseen Paula Saloranta.


title: Napapiirin Pesis

text: Napapiirin Pesis-Team eli "Napa-Pesis" on vuonna 1998 perustettu rovaniemeläinen pesäpalloseura. Seuran edustusjoukkue pelaa kaudella 2015 miesten Suomensarjassa pohjoislohkossa. Junioritoimintaa seuralla on pojissa C-junioreihin asti. Seura pelaa kotiottelunsa vuonna 2012 valmistuneella Korkalovaaran hiekkatekonurmikentällä.


title: Napapiirin Pesis

text: Napapiirin Pesis team ry perustettiin vuonna 1998 takaamaan pesäpalloharrastuksen jatkuminen Rovaniemellä. Tuolloin seura koostui vain miesten joukkueesta, joka aloitti pelaamisen alimmalla sarjatasolla, perussarjassa. Pesäpallotoiminta kehittyi vaiheittain siten, että 2000-luvun alussa miesten joukkue pelasi Suomensarjassa.


title: Napapiirin Pesis

text: Vuonna 2005 seura alkoi panostaa enemmän juniorityöhön. Seura perusti ensimmäisenä F-juniorijoukkueen ja pesiskoulu-toimintaa uudistettiin. Kaudella 2012 juniorijoukkueiden määrä oli kasvanut jo kuuteen. Edustusjoukkue pelaa edelleen Suomensarjassa.


title: HeavyWeight

text: HeavyWeight tai HeavyWeight DJs on suomalainen EDM-musiikkia tekevä ryhmä, johon kuuluvat tuottajat Rascal, Rico Tubbs ja Mista S. Yhtyeen tunnetuimpia kappaleita ovat muun muassa "Come Alive" sekä "Butterknife".


title: HeavyWeight

text: Yhtyeen entisiä jäseniä ovat Leo Lotsaless & Lovetone.


title: Rämö

text: Rämö on suomalainen sukunimi, joka on muun muassa seuraavilla henkilöillä:


title: Sulonen

text: Sulonen on suomalainen sukunimi:


title: Hyytiäinen

text: Hyytiäinen on suomalainen sukunimi, joka on muun muassa seuraavilla henkilöillä:


title: Yrjö Vuorjoki

text: Yrjö Johannes Vuorjoki (sukunimi vuoteen 1929 "Wegelius"; 9. elokuuta 1899 Kempele – 20. heinäkuuta 1970 Helsinki) oli suomalainen filosofian maisteri ja järjestövaikuttaja joka toimi muun muassa Akateemisen Karjalaseuran puheenjohtajana.


title: Yrjö Vuorjoki

text: Vuorjoen vanhemmat olivat lääninrovasti Uno Wegelius ja Agnes Betty Gustava Wichmann. Hän pääsi ylioppilaaksi 1917 ja valmistui filosofian kandidaatiksi ja maisteriksi 1923. Vuorjoki väitteli tohtoriksi 1959, väitöskirjan nimi oli "Akateemisen koulutuksen työmarkkinallinen tarkoituksenmukaisuus".


title: Yrjö Vuorjoki

text: Vuorjoki toimi Tornionlaakson valistusliiton sihteerinä 1924–1927 ja Peräpohjolan kansanopiston ja kotitalouskoulun johtajana 1927–1930. Hän oli "Suomen Heimo"-lehden päätoimittaja 1929–1937, Suomalaisuuden liiton pääsihteeri 1930–1932, Akateemisen Karjalaseuran puheenjohtaja 1932–1933 sekä Kansalaisvastuun sihteeri 1932–1937. Vuorjoki toimi vuodesta 1937 Helsingin kaupungin työnvälitystoimiston henkisen työnosaston johtajana. Talvisodan aikana hän toimi Maan Turva yhdistyksen valmisteluosaston puheenjohtajana. Jatkosodan aikana hän toimi Itä-Karjalan sotilashallintoesikunnan valistusosaston päällikkönä 1943–1944.


title: Yrjö Vuorjoki

text: Vuorjoki oli myös Ylioppilaslehden päätoimittaja 1924, Peräpohjolan nuorisoseurojen keskusseuran puheenjohtaja 1928–1929, Helsingin yliopiston ylioppilaskunnan puheenjohtaja 1931–1932, Pohjois-Pohjalaisen osakunnan kuraattori 1932–1934 ja Pohjalaisen mieskuoron johtaja 1931–1934.


title: Yrjö Vuorjoki

text: Vuorjoki oli naimisissa vuodesta 1931 Elsa Vuorjoen, o.s. Huttunen, kanssa. Lääketieteen lisensiaatti Arto Juhani Vuorjoki (1932–2004) oli heidän poikansa.


title: Scheffer

text: Scheffer on muun muassa seuraavien henkilöiden sukunimi:


title: Wellerismi

text: Wellerismi tarkoittaa sananpartta, joka pitää pilkkanaan totuttuja tapoja ja käytäntöjä osoittaen, että ne ovat joissain tapauksissa vääriä varsinkin, jos ne ottaa kirjaimellisesti. Termi on tullut Charles Dickensin romaanista "Pickwick-kerhon jälkeenjääneet paperit", jossa palvelija Sam Weller puhuu sellaisin sananparsin. Wellerismi koostuu yleensä kolmesta osasta: ensin sanonta, toiseksi sanoja ja kolmanneksi anti-sananlasku. Anti-sananlasku on muunnelma tutusta sanonnasta ja sisältää humoristisen vaikutuksen: ”ei osaavalle töitä löydy”. Tai sananlasku: ”Jos et onnistu, yritä uudelleen” ja siitä anti-sananlasku: ”Jos et onnistu, lopeta”.


title: Wellerismi

text:
Suomessa wellerismejä on kerännyt Iris Järviö-Nieminen ”Suomalaiset sanomukset:
Finnish wellerisms”, 1959. Matti Kuusen 1993 toimittama "Kansanhuumorin parhaat" sisältää paljon wellermäisiä kansansanontoja ja kaskuja.


title: Wellerismi

text:
Tyypillisiä suomalaisia wellerismejä:
”Onni ettei ollut sakset, sanoi mummo, kun puukko silmään putosi.”
”Nyt sitä lähretään lujjaa, sano hämäläinen, kun katolta putos.”
”Konstit on monet, sanoi akka, kun kissalla pöytää pyyhki.”
”Vikansa kullakin, sano flikka, kun huarin teki.”
”Vaihtelu virkistää, sano ruustinna, kun renkiä halasi.”
”Meirän rumis, kun on kurkut poikki, sano härmäläinen.”


title: Wellerismi

text: Samuel Weller oli Charles Dickensin ensimmäisen romaanin, The Posthumous papers of the Pickwick club, hahmo. Kirjaa julkaistiin aikakauslehdissä tyypilliseen ajan tapaan jatkosarjoina. Ensimmäisten kuukausien jaksot eivät menestyneet. Sam Wellerin hahmon mukaantulo teki kirjasta kuitenkin ilmiömäisen suositun sillä lehtien myynti kasvoi 20.000 kappaleesta vuoden loppuun mennessä ennenkuulumattomaan 40.000 kappaleeseen kuussa. Dickensistä tuli menestyskirjailija Samin ansiosta. Wellerin tapaa puhua tietyntyyppisin ilmaisuin alettiin kutsua wellerismeiksi. Kirjallisuudessa Sam Wellerin hahmoa on verrattu Miguel de Cervantesin Sancho Panzaan.


title: Wellerismi

text: Sam Wellerin tyypillisiä sanontoja:


title: Wellerismi

text:
”Ask number twenty-two, vether he'll have 'em now, or vait till he gets 'em,”
”Kysy numerolta, haluaako hän ne heti vai odottaako, kunnes saa.”


title: Wellerismi

text:
”what the devil do you want with me, as the man said, wen he see the ghost?”
”mitä piruja te minusta tahdotte, sanoi mies, kun näki kummituksen.”


title: Dreamcast Collection

text: Dreamcast Collection on Segan julkaisema pelikokoelma, joka sisältää neljä alun perin Sega Dreamcast -pelikonsolille julkaistua peliä. Kokoelma julkaistiin Pohjois-Amerikassa ja Euroopassa helmikuussa 2011.


title: Dreamcast Collection

text: Kaikki kokoelman pelit pystyy ostamaan myös erikseen Xbox Live Arcadesta, PlayStation Networkista ja Steamistä. Kokoelma piti alun perin julkaista myös PlayStation 3:lle, mutta sitä ei ole julkaistu tuntemattomasta syystä.


title: Dreamcast Collection

text: Samaa nimeä on käytetty myös Dreamcastin uusintajulkaisusarjasta.


title: Dreamcast Collection

text: Kokoelmassa on neljä peliä:


title: Dreamcast Collection

text: Kokoelma sai pääosin ristiriitaisia vastaanottoja. Metacriticin tilastoimien 31 arvostelijan arvosanojen keskiarvo oli 53/100. IGN antoi kokoelmalle arvosanaksi 5.0 sanoen, että "Sega heittää pois loistavan tilaisuuden esitellä yrityksen rakastettua viimeistä konsolia" Eurogamer puolestaan antoi kokoelmalle 5/10 pistettä.


title: Dreamcast Collection

text: Suomalaisilta arvostelijoilta kokoelma sai puolestaan pääosin negatiivisen vastaanoton. Esimerkiksi KonsoliFIN antoi 1/5 tähteä sanoen, että "tekijöiden aivoituksia voi vain arvuutella, koska pieleen menneiden pelivalintojen lisäksi Sega ei ole viitsinyt parantaa mukaan laitettuja pelejä millään tavalla. Pelien audiovisuaalinen toteutus on aikansa elänyttä ja etenkin paranneltua ruudunpäivitystä jää kaipaamaan." Dome.fi sanoi pelistä, että "Sega Dreamcast Collection on kerta kaikkiaan hämmentävä julkaisu. Ainoa varma viihde löytyy Crazy Taxista, joka sekin löytyy Live Arcadesta ilman kokoelman lisäromppeita."


title: Howard Smith (taiteilija)

text: Howard Smith (s. 17. huhtikuuta 1928 Moorestown, New Jersey) on amerikkalainen kuvataiteilija ja muotoilija, joka muutti Suomeen vuonna 1962. Hän on suunnitellut tekstiilejä, paperitaideteoksia, grafiikkaa, keramiikkaa, maalauksia ja veistoksia. Muotoilijana hänet tunnetaan Vallila Interiorin painokangaskuoseista ja Arabian keramiikkamallistoista.


title: Howard Smith (taiteilija)

text: Smith käyttää teoksissaan niin kuvanveiston, maalauksen, taideteollisuuden kuin keramiikkataiteen tekniikoita. Smithin taiteen tyypillisiä piirteitä ovat kirkkaat värit ja selkeät muodot. Hänen julkisia teoksiaan ovat muun muassa Vekaranjärven varuskunnan seinämaalaukset ja Riihimäen uimahallin reliefit. Helsingin Arabianrantaan valmistui vuonna 2007 Howard Smithin ympäristötaideteos, joka koostuu kahdeksasta punaisesta ja oranssinkeltaisesta metalliveistoksesta.